ΑΠΟΦΑΣΕΙΣ
Αριθμ. 250
Τροποποίηση του Διατμηματικού Προγράμματος
Μεταπτυχιακών Σπουδών «Νοσηλευτική Φροντίδα Ενηλίκων» των Τμημάτων Νοσηλευτικής και
Ιατρικής της Σχολής Επιστημών Υγείας του Πανεπιστημίου Ιωαννίνων.
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ
ΙΩΑΝΝΙΝΩΝ
Έχοντας υπόψη:
1. Το π.δ. 746/1970 «Περί Ιδρύσεως Πανεπιστημίου εν
Ιωαννίνοις» (Α’ 267).
2. Το π.δ. 105/2013 «Μετονομασία Τμήματος και ίδρυση-συγκρότηση, κατάργηση και ανασυγκρότηση Σχο-
λών στο Πανεπιστήμιο Ιωαννίνων» (Α’ 137).
3. Τον ν. 4559/2018 «Πανεπιστήμιο Ιωαννίνων, Ιόνιο
Πανεπιστήμιο και άλλες διατάξεις» (Α’ 142).
4. Την υπ’ αρ. 8501/21-12-2022 (Υ.Ο.Δ.Δ. 1201) διαπιστωτική πράξη Εκλογής Πρύτανη του Πανεπιστημίου
Ιωαννίνων.
5. Την υπ’ αρ. 9717/18-1-2023 (Υ.Ο.Δ.Δ. 54), απόφαση ορισμού των Αντιπρυτάνεων του Πανεπιστημίου Ιωαννίνων.
6. Την υπ’ αρ. 9716/23-01-2023 (Β’ 361) απόφαση καθορισμού του τομέα ευθύνης, μεταβίβασης των επιμέρους
αρμοδιοτήτων στους τέσσερις (4) αντιπρυτάνεις του
Πανεπιστημίου Ιωαννίνων και καθορισμός της σειράς
αναπλήρωσης της Πρυτάνεως.
7. Τον ν. 3374/2005 «Διασφάλιση της ποιότητας στην ανώτατη εκπαίδευση. Σύστημα μεταφοράς και συσσώρευσης
πιστωτικών μονάδων Παράρτημα διπλώματος» (Α’ 189).
8. Το άρθρο 16 του ν. 4957/2022 (Α’ 141).
9. Το Κεφάλαιο Θ’ «Οργάνωση και Λειτουργία Προγραμμάτων Δεύτερου και Τρίτου Κύκλου Σπουδών»
του ν. 4957/2022 (Α’ 141) «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις» και ιδίως τα άρθρα 79
έως και 89, καθώς και τα άρθρα 418 και 455 του ιδίου
ως άνω νόμου.
10. Την υπό στοιχεία 135557/Ζ1/1-11-2022 εγκύκλιο
του Υπουργείου Παιδείας και Θρησκευμάτων «Εφαρμογή των διατάξεων του ν. 4957/2022 “Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις” για την οργάνωση και
λειτουργία προγραμμάτων μεταπτυχιακών σπουδών με
λοιπά θέματα» (ΑΔΑ: 6ΧΨΖ46ΜΤΛΗ-ΤΧΔ).
11. Την υπό στοιχεία 18137/Ζ1/16-2-2023 κοινή υπουργική απόφαση «Καθορισμός των προϋποθέσεων και της
διαδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως Εκπαίδευσης στα
Ανώτατα Εκπαιδευτικά Ιδρύματα (Α.Ε.Ι.)» (Β’ 1079).
12. Το Κεφάλαιο Γ’ του Μέρους Γ’ του ν. 5029/2023
«“Ζούμε Αρμονικά Μαζί - Σπάμε τη Σιωπή”: Ρυθμίσεις
για την πρόληψη και αντιμετώπιση της βίας και του εκφοβισμού στα σχολεία και άλλες διατάξεις» (Α’ 55).
13. Την υπ’ αρ. 9943/20.1.2023 απόφαση της Συγκλήτου (συν. αρ. 1142/18.1.2023) «Συγκρότηση Επιτροπής
Μεταπτυχιακών Σπουδών Πανεπιστημίου Ιωαννίνων
σύμφωνα με το άρθρο 79 του ν.  4957/2022» (ΑΔΑ:
6ΕΥΝ4669Β7Η-ΗΝΝ) και την υπ’ αρ. 15384/27-3-2024
απόφαση της Συγκλήτου (συν.αρ.1163/26-3-2024) «Ανασυγκρότηση Επιτροπής Μεταπτυχιακών Σπουδών του
Πανεπιστημίου Ιωαννίνων».
14. Τις υπ’ αρ. 14598/7-5-2018 (Β’ 1840), 10613/24-1-2022
(Β’ 685) και 10917/31-1-2024 (Β’ 973) αποφάσεις της Συγκλήτου του Πανεπιστημίου Ιωαννίνων που αφορούν
στο υπό συζήτηση ΔΠΜΣ.
15. Το υπό στοιχεία ΠΙ 28417/26-6-2024 έγγραφο (με
τα σχετικά συνημμένα) το οποίο αφορά στην τροποποίηση του Διατμηματικού Προγράμματος Μεταπτυχιακών
Σπουδών με τίτλο «Νοσηλευτική Φροντίδα Ενηλίκων»
των Τμημάτων Ιατρικής και Νοσηλευτικής του Πανεπιστημίου Ιωαννίνων.
16. Τον Κανονισμό Προγραμμάτων Μεταπτυχιακών
Σπουδών του Πανεπιστημίου Ιωαννίνων «υπ’ αρ. απόφαση Συγκλήτου 22171/28-7-2023 (Β’ 4942)».
17. Το Ειδικό Πρωτόκολλο Συνεργασίας μεταξύ των
δύο συνεργαζόμενων Τμημάτων.
18. Την εισήγηση της Επιτροπής Μεταπτυχιακών
Σπουδών του Πανεπιστημίου Ιωαννίνων στην υπ’ αρ. 38/
24-7-2024 συνεδρία της.
19. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο «ΕΜΔΔ-ΜΙΤΟΣ».
20. Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού,
αποφασίζουμε:
Την τροποποίηση του Διατμηματικού Προγράμματος
Μεταπτυχιακών Σπουδών «Νοσηλευτική Φροντίδα ΕνηΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
22 Ιανουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 133
23.01.2025 10:13:41
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 133/22.01.2025
λίκων» των Τμημάτων Νοσηλευτικής και Ιατρικής της
Σχολής Επιστημών Υγείας του Πανεπιστημίου Ιωαννίνων
και του Κανονισμού Λειτουργίας του ως εξής:
Άρθρο 1
Γενικές Διατάξεις
Το Τμήμα Νοσηλευτικής και το Τμήμα Ιατρικής της Σχολής Επιστημών Υγείας του Πανεπιστημίου Ιωαννίνων συ-
νεχίζουν την οργάνωση και λειτουργία του Διατμηματικού
Προγράμματος Μεταπτυχιακών Σπουδών (Δ.Π.Μ.Σ.) με
τίτλο «Νοσηλευτική Φροντίδα Ενηλίκων», το οποίο επανιδρύθηκε με την υπ’ αρ. 14598 (Β’ 1840) απόφαση της
Συγκλήτου και τροποποιήθηκε με τις υπ’ αρ. 10613 (Β’ 685)
και 10917/31-1-2024 (Β’ 973) αποφάσεις της Συγκλήτου,
σύμφωνα με τις διατάξεις της απόφασης αυτής και την
ισχύουσα νομοθεσία. Λοιπά ζητήματα που διέπουν την
οργάνωση, λειτουργία και διαχείριση του Δ.Π.Μ.Σ., και
ειδικότερα τα κριτήρια που είναι απαραίτητα ή συνεκτιμώνται κατά τη διαδικασία επιλογής των εισακτέων,
καθώς και ο τρόπος απόδειξής τους, ο τρόπος αξιολόγησης, η διαδικασία επιλογής των υποψηφίων, το αναλυ-
τικό πρόγραμμα σπουδών, η εκπόνηση μεταπτυχιακής
διπλωματικής διατριβής ή η διεξαγωγή άλλων εκπαιδευτικών και ερευνητικών δραστηριοτήτων που ορίζονται ως
υποχρεωτικές για την επιτυχή ολοκλήρωση του Δ.Π.Μ.Σ.,
τα δικαιώματα και οι υποχρεώσεις των φοιτητών και κάθε
άλλο θέμα σχετικό με τη λειτουργία του Προγράμματος
που δεν διέπεται από τη νομοθεσία ρυθμίζονται με τον
Κανονισμό Λειτουργίας του Προγράμματος. Τη διοικητική
υποστήριξη του Προγράμματος αναλαμβάνει το Τμήμα
Νοσηλευτικής του Πανεπιστημίου Ιωαννίνων.
Άρθρο 2
Αντικείμενο - Σκοπός - Μαθησιακά
Αποτελέσματα
Στόχος του Δ.Π.Μ.Σ. είναι η προετοιμασία και η κατάρτιση
των φοιτούντων, ώστε να έχουν τις απαραίτητες γνώσεις και
δεξιότητες για να εξελίξουν και να παρέχουν τεκμηριωμένη και επιστημονική νοσηλευτική φροντίδα. Το Δ.Π.Μ.Σ.
προσφέρει την ευκαιρία στους φοιτούντες να εξελίξουν τη
νοσηλευτική τους γνώση και να αναπτύξουν την επιστημονική τους σκέψη για να παρέχουν πρακτικές και καινοτόμες
λύσεις, και να διαχειρίζονται επιτυχώς πολύπλοκες καταστάσεις που σχετίζονται με ζητήματα φροντίδας υγείας.
Επιπλέον, το Δ.Π.Μ.Σ. έχει ως στόχο να αποκτήσουν οι φοιτούντες δεξιότητες, κριτική σκέψη, δυνατότητες εφαρμογής
τεκμηρίων στην πράξη και ικανότητες να συνθέτουν ιδέες
και θεωρίες, έτσι ώστε να λαμβάνουν ορθολογικές αποφάσεις για την παροχή ποιοτικής, διαφανούς και κατάλληλης
φροντίδας και νοσηλευτικής δράσης.
Το Δ.Π.Μ.Σ. προετοιμάζει τους μεταπτυχιακούς φοιτητές να παρέχουν αποτελεσματική, ασφαλή και καινοτόμα
φροντίδα σε ποικίλα περιβάλλοντα, ανταποκρινόμενοι
σε πολλαπλές και διαφορετικές ανάγκες και εξαρτήσεις.
Το Δ.Π.Μ.Σ. εστιάζει στην παροχή προηγμένης νοσηλευτικής φροντίδας, ώστε να υποστηρίξει άτομα που έχουν
έλλειμμα αυτο-φροντίδας. Απώτερος στόχος είναι οι μεταπτυχιακοί φοιτητές να εξελίξουν τις δεξιότητες αξιο-
λόγησης ερευνητικών αποτελεσμάτων και εμπειρικών
δεδομένων, να αποκτήσουν δυνατότητες εφαρμογής
ερευνητικών και αναστοχαστικών αποτελεσμάτων στον
επιστημονικό-επαγγελματικό τους χώρο και να αναπτύξουν γνώσεις σχεδιασμού και διεξαγωγής έρευνας στον
χώρο της Νοσηλευτικής.
Το Πρόγραμμα απευθύνεται σε πτυχιούχους και επαγγελματίες Νοσηλευτές και τα προσόντα που αποκτούν οι
απόφοιτοι είναι αυτά της προηγμένης, αναστοχαστικής
και τεκμηριωμένης νοσηλευτικής φροντίδας, η οποία θα
τους επιτρέψει να σχεδιάζουν, να ηγούνται και να καινοτομούν σε επαγγελματικό, πρακτικό και οργανωτικό
επίπεδο, καθώς και να κατανοούν και να συμμετέχουν σε
ερευνητικά, επιστημονικά και ακαδημαϊκά νοσηλευτικά
αντικείμενα και δρώμενα.
Άρθρο 3
Δίπλωμα Μεταπτυχιακών Σπουδών
Το Διατμηματικό Π.Μ.Σ. απονέμει Δίπλωμα Μεταπτυχιακών Σπουδών (Δ.Μ.Σ.) στη Νοσηλευτική Φροντίδα Ενηλί-
κων. Ο τίτλος μεταφράζεται στην αγγλική γλώσσα ως Master
of Science (MSc) in Adult Nursing. Στο Δ.Μ.Σ., το οποίο απονέμεται από το Τμήμα Νοσηλευτικής, αναγράφονται και τα
δύο Τμήματα που συνδιοργανώνουν το Δ.Π.Μ.Σ.
Άρθρο 4
Κατηγορίες Εισακτέων Πτυχιούχων
Στο Δ.Π.Μ.Σ. γίνονται δεκτοί, μετά από επιλογή, πτυχιούχοι των Τμημάτων Νοσηλευτικής της ημεδαπής ή
ομοταγών αναγνωρισμένων ιδρυμάτων της αλλοδαπής,
εφόσον υπάρχει αναγνώριση του τύπου του τίτλου σύμφωνα με την κείμενη νομοθεσία.
Άρθρο 5
Χρονική Διάρκεια Φοίτησης
Η χρονική διάρκεια φοίτησης του Δ.Π.Μ.Σ. ορίζεται σε
τέσσερα (4) εξάμηνα, εκ των οποίων το τέταρτο εξάμηνο
διατίθεται για την εκπόνηση της μεταπτυχιακής διπλωματικής διατριβής. Η χρονική διάρκεια ολοκλήρωσης του
Δ.Π.Μ.Σ. δεν μπορεί να είναι μεγαλύτερη από τέσσερα (4)
πλήρη ημερολογιακά έτη από την ημερομηνία εισαγωγής. Το Δ.Π.Μ.Σ. προσφέρεται μόνο σε πλήρη φοίτηση.
Άρθρο 6
Πρόγραμμα Σπουδών
Το πρόγραμμα μαθημάτων του Διατμηματικού Π.Μ.Σ.
περιλαμβάνει υποχρεωτικά μαθήματα, μαθήματα επιλογής και Μεταπτυχιακή Διπλωματική Διατριβή. Η επιτυχής
ολοκλήρωση του Διατμηματικού Π.Μ.Σ. ολοκληρώνεται με
τη συμπλήρωση 120 πιστωτικών μονάδων (ECTS), οι οποίες προκύπτουν από την παρακολούθηση και την επιτυχή
εξέταση των μαθημάτων (90 πιστωτικές μονάδες), και από
την εκπόνηση Μεταπτυχιακής Διπλωματικής Διατριβής
(30 πιστωτικές μονάδες). Κατά τα τρία πρώτα εξάμηνα του
Δ.Π.Μ.Σ., ο φοιτητής πρέπει για κάθε εξάμηνο να παρακολουθήσει τα τρία υποχρεωτικά μαθήματα, όπως περιγρά-
φονται στον Πίνακα Μαθημάτων, και να επιλέξει άλλο ένα
από τα υπόλοιπα προτεινόμενα μαθήματα επιλογής, ώστε
να συμπληρώσει συνολικά τριάντα (30) πιστωτικές μονάδες (ECTS) ανά εξάμηνο σπουδών. Το τέταρτο εξάμηνο του
Δ.Π.Μ.Σ. ο φοιτητής εκπονεί Μεταπτυχιακή Διπλωματική
Διατριβή που αντιστοιχεί σε τριάντα (30) πιστωτικές μονάδες (ECTS). Για την ολοκλήρωση του Δ.Π.Μ.Σ. και για
την απόκτηση του Δ.Π.Μ.Σ. απαιτείται η επιτυχής εξέταση
σε 13 συνολικά μαθήματα (9 υποχρεωτικά, 3 επιλογής και
ΜΔΔ) του προγράμματος, που αντιστοιχούν σε 120 ECTS.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 133/22.01.2025
Πίνακας Μαθημάτων
Α’ ΕΞΑΜΗΝΟ
Κωδικός
Είδος μαθήματος
Μαθήματα
ECTS
MN1111
Υποχρεωτικό
Φροντίδα σε Μονάδες Εντατικής και Αυξημένης Φροντίδας
MN1121
Υποχρεωτικό
Προηγμένη Νοσηλευτική Πράξη και Αναστοχαστική
Πρακτική
MN1131
Υποχρεωτικό
Επικοινωνιακές Δεξιότητες στη Φροντίδα Ενηλίκων
Επιλέγεται ένα από τα παρακάτω μαθήματα επιλογής
MN1141
Επιλογής
Διαιτητικές Κατευθυντήριες  Οδηγίες για Χρόνια Νοσήματα και
Μεσογειακή Δίαιτα
MN1151
Επιλογής
Προαγωγή της Υγείας και της Ποιότητας Ζωής
MN1161
Επιλογής
Διαταραχές Λιπιδίων
Β’ ΕΞΑΜΗΝΟ
Κωδικός
Είδος μαθήματος
Μαθήματα
ECTS
MN1211
Υποχρεωτικό
Φιλοσοφία και Ψυχολογία της Φροντίδας
MN1221
Υποχρεωτικό
Νοσηλευτική Πράξη Βασισμένη σε Τεκμήρια
MN1231
Υποχρεωτικό
Υποστήριξη Ατόμων με Χρόνια Νοσήματα και των
Οικογενειών τους
Επιλέγεται ένα από τα παρακάτω μαθήματα επιλογής
MN1241
Επιλογής
Φροντίδα Ενηλίκων με Συμπτώματα Απειλητικά για τη Ζωή
τους
MN1251
Επιλογής
Νοσηλευτική και Ενδοσκόπηση Πεπτικού Σωλήνα
MN1261
Επιλογής
Πληροφοριακά Συστήματα στην Υγεία και Ηλεκτρονική
Επιβοηθητική Τεχνολογία στη Φροντίδα
Γ’ ΕΞΑΜΗΝΟ
Κωδικός
Είδος μαθήματος
Μαθήματα
ECTS
MN2111
Υποχρεωτικό
Σχεδιασμός Ποιοτικής Έρευνας
MN2121
Υποχρεωτικό
Σχεδιασμός Ποσοτικής Έρευνας
MN2131
Υποχρεωτικό
Ακαδημαϊκή Συγγραφή - Διαπραγματεύσιμη Μάθηση
Επιλέγεται ένα από τα παρακάτω μαθήματα επιλογής
MN2141
Επιλογής
Νοσηλευτική Φροντίδα σε Χρόνια Νοσήματα Ήπατος και
Γαστρεντερικού Συστήματος
MN2151
Επιλογής
Αρχές Νοσηλευτικής Φροντίδας και Οργάνωσης Ειδικών
Μονάδων Νοσηλείας
MN2161
Επιλογής
Αρχές Αντιμετώπισης Σακχαρώδους Διαβήτη και Μεταβολικού
Συνδρόμου
Δ’ ΕΞΑΜΗΝΟ
Κωδικός
Είδος μαθήματος
Μαθήματα
ECTS
MN2211
Υποχρεωτικό
Μεταπτυχιακή Διπλωματική Διατριβή
Η Επιτροπή Προγράμματος Σπουδών δύναται να αναδιαμορφώνει το πρόγραμμα μαθημάτων σε ετήσια βάση
με σκοπό την ανανέωση της διδακτέας ύλης, ώστε αυτή να παρακολουθεί και να ενσωματώνει τις τρέχουσες εξελίξεις στο εκάστοτε γνωστικό αντικείμενο, αλλά και τη βέλτιστη αξιοποίηση του διαθέσιμου διδακτικού προσωπικού.
Υπάρχει η δυνατότητα διδασκαλίας μαθημάτων με μέσα εξ αποστάσεως εκπαίδευσης σε ποσοστό 40% της συνολικής διδασκαλίας.
Άρθρο 7
Γλώσσα διδασκαλίας και συγγραφής
Η γλώσσα διδασκαλίας είναι η ελληνική. Οι γλώσσες εκπόνησης της διπλωματικής διατριβής είναι η ελληνική ή
η αγγλική.
Άρθρο 8
Αριθμός εισακτέων
Ο αριθμός εισακτέων στο Διατμηματικό Π.Μ.Σ. είναι έως είκοσι (20) άτομα ετησίως.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 133/22.01.2025
Άρθρο 9
Προσωπικό
Στο Διατμηματικό Π.Μ.Σ. απασχολούνται μέλη Διδακτικού Ερευνητικού Προσωπικού (Δ.Ε.Π.) των συνεργαζόμε-
νων Τμημάτων και άλλες κατηγορίες διδασκόντων σύμφωνα με τις διατάξεις του άρθρου 83 του ν.  4957/2022
(Α΄ 141). Επίσης, με γνώμονα την ποιότητα του Διατμηματικού Π.Μ.Σ και την κατά το δυνατόν αρτιότερη
προσφορά εκπαιδευτικού έργου, δίνεται περιστασιακά
η δυνατότητα να συμμετάσχουν και μέλη Δ.Ε.Π. άλλων
Τμημάτων, Πανεπιστημίων ή Ερευνητικών Κέντρων της
ημεδαπής ή και αλλοδαπής, συναφούς γνωστικού αντικειμένου.
Άρθρο 10
Υλικοτεχνική Υποδομή
Για την εύρυθμη λειτουργία του Διατμηματικού Π.Μ.Σ.
χρησιμοποιούνται οι χώροι διδασκαλίας και έρευνας, τα
εργαστήρια, ο εξοπλισμός, η υλικοτεχνική υποδομή και
η διοικητική δομή των δύο συνεργαζόμενων Τμημάτων.
Άρθρο 11
Διάρκεια Λειτουργίας
Το Διατμηματικό Π.Μ.Σ. θα λειτουργήσει μέχρι και το
ακαδημαϊκό έτος 2027-2028 (τουλάχιστον μία πενταετία), με δυνατότητα παράτασης, σύμφωνα με την κείμενη
νομοθεσία.
Άρθρο 12
Κόστος Λειτουργίας
Το κόστος του Διατμηματικού Π.Μ.Σ. που αφορά στις
λειτουργικές δαπάνες ανέρχεται στο ποσό των δεκατεσσάρων χιλιάδων ευρώ (14.000€) και αναλύεται ως
ακολούθως:
ΕΞΟΔΑ
Ποσό
(ευρώ)
Δαπάνες εξοπλισμού και δαπάνες
λογισμικού (δαπάνες συντήρησης
και/ή ανανέωσης υλικοτεχνικής
υποδομής)
1.500
Δαπάνες αναλωσίμων
1.000
Δαπάνες μετακινήσεων διδασκόντων
του Δ.Π.Μ.Σ.
2.000
Δαπάνες μετακινήσεων φοιτητών του
Δ.Π.Μ.Σ. για εκπαιδευτικούς Σκοπούς
2.500
Αμοιβές διοικητικής και τεχνικής
υποστήριξης
6.000
Λοιπές δαπάνες όπως έξοδα
δημοσιότητας-προβολής, αγοράς
εκπαιδευτικού υλικού, συντήρησης
ιστοσελίδας του προγράμματος,
οργάνωσης συνεδρίου/ημερίδων
1.000
Συνολικό κόστος
14.000
Σύμφωνα με την παρ. 1 του άρθρου 84 του ν.  4957/
2022, η χρηματοδότηση για την κάλυψη του κόστους
λειτουργίας του Διατμηματικού Π.Μ.Σ. μπορεί να προέλθει από: α) τέλη φοίτησης (το Πρόγραμμα δεν έχει τέλη
φοίτησης), β) δωρεές, χορηγίες και πάσης φύσεως οικονομικές ενισχύσεις, γ) κληροδοτήματα, δ) πόρους από
ερευνητικά έργα ή προγράμματα, ε) ιδίους πόρους του
Ανώτατου Εκπαιδευτικού Ιδρύματος και στ) τον κρατικό
προϋπολογισμό ή το πρόγραμμα δημοσίων επενδύσεων.
Άρθρο 13
Μεταβατικές Διατάξεις
Οι μεταπτυχιακοί φοιτητές που έχουν εγγραφεί έως
και το ακαδημαϊκό έτος 2023-24 συνεχίζουν και ολοκληρώνουν το Πρόγραμμα, σύμφωνα με τις ισχύουσες
διατάξεις. Όσα θέματα δεν ρυθμίζονται στην παρούσα
απόφαση ρυθμίζονται από τον Κανονισμό Μεταπτυχιακών Σπουδών του Πανεπιστημίου Ιωαννίνων και τα
αρμόδια όργανα, σύμφωνα με την κείμενη νομοθεσία.
Κανονισμός Λειτουργίας
του Διατμηματικού Προγράμματος Μεταπτυχιακών
Σπουδών με τίτλο «Νοσηλευτική Φροντίδα Ενηλίκων»
των Τμημάτων Νοσηλευτικής και Ιατρικής της Σχολής
Επιστημών Υγείας του Πανεπιστημίου Ιωαννίνων.
Άρθρο 1
Γενικές Διατάξεις
Τα Τμήματα Νοσηλευτικής και Ιατρικής της Σχολής
Επιστημών Υγείας του Πανεπιστημίου Ιωαννίνων συνεχίζουν την οργάνωση και λειτουργία του αναμορφω-
μένου Διατμηματικού Προγράμματος Μεταπτυχιακών
Σπουδών με τίτλο «Νοσηλευτική Φροντίδα Ενηλίκων»
(Master of Science in Adult Nursing), το οποίο επανιδρύθηκε με  την υπ’ αρ.  14598 (Β’ 1840) απόφαση της Συ-
γκλήτου και τροποποιήθηκε με τις υπ’ αρ. 10613 (Β’ 685)
και 10917/31-1-2024 (Β’ 973) αποφάσεις της Συγκλήτου,
σύμφωνα με τις διατάξεις της απόφασης αυτής και του ν.
4957/2022 (Α΄ 141). Το Διατμηματικό Π.Μ.Σ. αποσκοπεί
στην περαιτέρω προαγωγή της επιστημονικής γνώσης
και στην προώθηση της έρευνας με συνεκτίμηση των
αναγκών ανάπτυξης σε επίπεδο Περιφέρειας αλλά και
της Χώρας γενικότερα.
Ο παρών Κανονισμός Λειτουργίας καταρτίζεται σύμφωνα με τις κείμενες διατάξεις, ειδικότερα το Κεφάλαιο
Θ΄ (Μέρος Α) του ν. 4957/2022 (Α΄ 141), εγκρίνεται από
την Επιτροπή Προγράμματος Σπουδών του Δ.Π.Μ.Σ. και
μπορεί να αναθεωρείται όποτε αυτό κρίνεται σκόπιμο.
Άρθρο 2
Αντικείμενο και Σκοπός
Στόχος του Δ.Π.Μ.Σ. είναι η προετοιμασία και η κατάρτιση των φοιτούντων, ώστε να έχουν τις απαραίτητες
γνώσεις και δεξιότητες για να εξελίξουν και να παρέχουν
τεκμηριωμένη και επιστημονική νοσηλευτική φροντίδα.
Το Δ.Π.Μ.Σ. προσφέρει την ευκαιρία στους φοιτούντες
να εξελίξουν τη νοσηλευτική τους γνώση και να αναπτύξουν την επιστημονική τους σκέψη για να παρέχουν
πρακτικές και καινοτόμες λύσεις, και να διαχειρίζονται
επιτυχώς πολύπλοκες καταστάσεις που σχετίζονται με
ζητήματα φροντίδας υγείας. Επιπλέον, το Δ.Π.Μ.Σ. έχει
ως στόχο να αποκτήσουν οι φοιτούντες δεξιότητες, κριτική σκέψη, δυνατότητες εφαρμογής τεκμηρίων στην
πράξη και ικανότητες να συνθέτουν ιδέες και θεωρίες,
έτσι ώστε να λαμβάνουν ορθολογικές αποφάσεις για την
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 133/22.01.2025
παροχή ποιοτικής, διαφανούς και κατάλληλης φροντίδας
και νοσηλευτικής δράσης.
Το Δ.Π.Μ.Σ. προετοιμάζει τους μεταπτυχιακούς φοιτητές να παρέχουν αποτελεσματική, ασφαλή και καινοτόμα
φροντίδα σε ποικίλα περιβάλλοντα, ανταποκρινόμενοι
σε πολλαπλές και διαφορετικές ανάγκες και εξαρτήσεις.
Το Δ.Π.Μ.Σ. εστιάζει στην παροχή προηγμένης νοσηλευτικής φροντίδας, ώστε να υποστηρίξει άτομα που έχουν
έλλειμμα αυτο-φροντίδας. Απώτερος στόχος είναι οι μεταπτυχιακοί φοιτητές να εξελίξουν τις δεξιότητες αξιο-
λόγησης ερευνητικών αποτελεσμάτων και εμπειρικών
δεδομένων, να αποκτήσουν δυνατότητες εφαρμογής
ερευνητικών και αναστοχαστικών αποτελεσμάτων στον
επιστημονικό-επαγγελματικό τους χώρο και να αναπτύξουν γνώσεις σχεδιασμού και διεξαγωγής έρευνας στον
χώρο της Νοσηλευτικής.
Άρθρο 3
Μεταπτυχιακός Τίτλος Σπουδών
Το Διατμηματικό Π.Μ.Σ. απονέμει Δίπλωμα Μεταπτυχιακών Σπουδών (Δ.Μ.Σ.) στη Νοσηλευτική Φροντίδα
Ενηλίκων. Ο τίτλος μεταφράζεται στην αγγλική γλώσσα
ως Master of Science (MSc) in Adult Nursing. Στο Δ.Μ.Σ.,
το οποίο απονέμεται από το Τμήμα Νοσηλευτικής, αναγράφονται και τα δύο Τμήματα που συνδιοργανώνουν
το Δ.Π.Μ.Σ.
Άρθρο 4
Οργανωτική Δομή του Διατμηματικού Π.Μ.Σ.
Τα αρμόδια όργανα για τη διοίκηση, οργάνωση και
λειτουργία του Διατμηματικού Π.Μ.Σ., σύμφωνα με την
ισχύουσα νομοθεσία, είναι τα ακόλουθα:
1. Η Σύγκλητος του Ιδρύματος, με αρμοδιότητες τις
οριζόμενες στη σχετική νομοθεσία (άρθρο 82 του ν.
4957/2022), καθώς και όσες δεν ανατίθενται από τον
νόμο ειδικώς σε άλλα όργανα.
2. Η Επιτροπή Μεταπτυχιακών Σπουδών του Ιδρύματος, που συγκροτείται όπως ορίζεται στη σχετική νομο-
θεσία (άρθρο 79 του ν. 4957/2022) και έχει τις από τον
νόμο αρμοδιότητες.
3. Η Επιτροπή Προγράμματος Σπουδών του Διατμηματικού Π.Μ.Σ., η οποία ασκεί τις αρμοδιότητες που προ-
βλέπονται στη σχετική νομοθεσία (άρθρα 81 και 82
του ν. 4957/2022), αποτελείται από πέντε (5) μέλη Δ.Ε.Π.
και συγκροτείται από τη Σύγκλητο του Πανεπιστημίου
Ιωαννίνων με διετή θητεία.
4. Η Συντονιστική Επιτροπή (Σ.Ε.) συγκροτείται με απόφαση της Επιτροπής Προγράμματος Σπουδών, με διετή
θητεία, και αποτελείται από τον Διευθυντή του Δ.Π.Μ.Σ.
και τα τέσσερα (4) μέλη της Επιτροπής Προγράμματος
Σπουδών. Η Σ.Ε. είναι αρμόδια για την παρακολούθηση
και τον συντονισμό της λειτουργίας του Προγράμματος
και, ειδικότερα, ασκεί τις αρμοδιότητες που προβλέπονται στο άρθρο 82 του ν. 4957/2022. Πρόεδρος της Συ-
ντονιστικής Επιτροπής είναι ο Διευθυντής του Δ.Π.Μ.Σ.
5. Ο Διευθυντής του Διατμηματικού Π.Μ.Σ., ο οποίος
ορίζεται από την Επιτροπή Προγράμματος Σπουδών,
όπως προβλέπεται στη σχετική νομοθεσία (άρθρα 81
και 82 του ν. 4957/2022), με διετή θητεία που μπορεί να
ανανεώνεται χωρίς περιορισμό και με τις προβλεπόμενες
στις κείμενες διατάξεις αρμοδιότητες.
Άρθρο 5
Διάρκεια Σπουδών
Το παρόν Δ.Π.Μ.Σ. είναι πρόγραμμα πλήρους φοίτησης. Η συνολική διάρκεια σπουδών του είναι 2 έτη (4
εξάμηνα). Συνολικά το Διατμηματικό Π.Μ.Σ. περιλαμβάνει τέσσερα (4) ακαδημαϊκά εξάμηνα, εκ των οποίων τα
πρώτα τρία (3) αφορούν στη διδασκαλία μαθημάτων και
ένα (1) ακαδημαϊκό εξάμηνο, το τελευταίο, αφορά στην
εκπόνηση Μεταπτυχιακής Διπλωματικής Διατριβής. Οι
σπουδές του Δ.Π.Μ.Σ. αντιστοιχούν σε 120 πιστωτικές
μονάδες (ECTS).
Η διάρκεια των σπουδών δεν μπορεί να υπερβαίνει
το διπλάσιο του προβλεπόμενου παραπάνω χρονικού
διαστήματος ολοκλήρωσης του Δ.Π.Μ.Σ. Δηλαδή, αφού
η διάρκεια σπουδών του Δ.Π.Μ.Σ. είναι 2 έτη (4 εξάμηνα), η συνολική διάρκεια σπουδών δεν μπορεί να υπερ-
βαίνει συνολικά τα τέσσερα (4) έτη (8 εξάμηνα). Για το
πρώτο έτος πέραν της ελάχιστης διάρκειας φοίτησης
δεν απαιτείται αίτηση από τον φοιτητή και έγκριση της
Επιτροπής Προγράμματος Σπουδών για να συμμετάσχει
στις διαδικασίες του Δ.Π.Μ.Σ. Για το δεύτερο έτος πέραν
της ελάχιστης διάρκειας φοίτησης απαιτείται αίτηση από
τον φοιτητή, καθώς και σχετική αναλυτική αιτιολόγηση
για την καθυστέρηση (δεν επαρκεί απλή αιτιολόγηση
“για προσωπικούς λόγους”, αλλά χρειάζεται ικανοποιητική ανάλυση των λόγων και συσχέτισή τους με το πώς
εμπόδισαν την ολοκλήρωση των σπουδών), και στη συνέχεια απαιτείται έγκριση της Επιτροπής Προγράμματος
Σπουδών για να συνεχίσει ο φοιτητής τις σπουδές του
στο Διατμηματικό Π.Μ.Σ. Η υποβολή της παραπάνω αίτησης και αιτιολόγησης είναι αποκλειστική ευθύνη του
μεταπτυχιακού φοιτητή, υποβάλλεται από τον ίδιο στον
Διευθυντή ή στην Επιτροπή Προγράμματος Σπουδών
του Δ.Π.Μ.Σ. και η καταληκτική ημερομηνία υποβολής
της είναι η πρώτη ημέρα έναρξης του νέου εξαμήνου,
δηλαδή μετά την πρώτη ημέρα έναρξης του νέου εξαμήνου δεν μπορεί να γίνει αποδεκτή η αίτηση. Σε περί-
πτωση που ο φοιτητής δεν ολοκληρώσει επιτυχώς τις
απαιτήσεις του προγράμματος σπουδών στο ανωτέρω
προβλεπόμενο χρονικό διάστημα (δηλαδή 4 έτη - συμπεριλαμβανομένης της εξεταστικής του Σεπτεμβρίου) ή
δεν εγκριθεί από την Επιτροπή Προγράμματος Σπουδών
το αίτημα για το 4ο έτος φοίτησης, όπως περιγράφεται
παραπάνω, τότε ο φοιτητής διαγράφεται από το Δ.Π.Μ.Σ.
και δύναται να του χορηγηθεί, μετά από αίτημά του, βεβαίωση για τα μαθήματα και τις διδακτικές μονάδες στα
οποία εξετάστηκε επιτυχώς.
Άρθρο 6
Πρόγραμμα Σπουδών
1. Γενικές κατευθύνσεις: Το Δ.Π.Μ.Σ. είναι πλήρους
φοίτησης. Το αναλυτικό πρόγραμμα μαθημάτων περιλαμβάνει υποχρεωτικά μαθήματα, μαθήματα επιλογής
και Μεταπτυχιακή Διπλωματική Διατριβή. Το Δ.Π.Μ.Σ.
«Νοσηλευτική Φροντίδα Ενηλίκων» έχει χρονική διάρκεια τεσσάρων (4) ακαδημαϊκών εξαμήνων πλήρους φοί-
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 133/22.01.2025
τησης. Κατά τα τρία πρώτα εξάμηνα του Δ.Π.Μ.Σ., ο φοιτητής πρέπει να παρακολουθήσει για κάθε εξάμηνο τα τρία
υποχρεωτικά μαθήματα, όπως περιγράφονται παρακάτω, και να επιλέξει άλλο ένα από τα υπόλοιπα προτεινόμενα
επιλογής, ώστε να συμπληρώσει συνολικά τριάντα (30) πιστωτικές μονάδες (ECTS) ανά εξάμηνο σπουδών. Το τέταρτο εξάμηνο του Δ.Π.Μ.Σ. ο φοιτητής εκπονεί Μεταπτυχιακή Διπλωματική Διατριβή που αντιστοιχεί σε τριάντα (30)
πιστωτικές μονάδες (ECTS). Για την απόκτηση του Δ.Μ.Σ. απαιτείται η συμπλήρωση 120 πιστωτικών μονάδων (ECTS),
οι οποίες προκύπτουν από την παρακολούθηση και επιτυχή εξέταση των μαθημάτων (90 πιστωτικές μονάδες) και
από την εκπόνηση Μεταπτυχιακής Διπλωματικής Διατριβής (30 πιστωτικές μονάδες).
Για την απόκτηση του Δ.Μ.Σ. απαιτείται η παρακολούθηση και η επιτυχής εξέταση σε 13 συνολικά μαθήματα (9
υποχρεωτικά, 3 επιλογής και ΜΔΔ) του προγράμματος, που αντιστοιχούν σε 120 ECTS. Η Επιτροπή Προγράμματος
Σπουδών μπορεί να κάνει τροποποιήσεις στο πρόγραμμα μαθημάτων, όταν απαιτείται, για την καλύτερη επίτευξη
των στόχων του. Οι φοιτητές παρακολουθούν υποχρεωτικά όλες τις μορφές διδασκαλίας που προβλέπονται για
το κάθε μάθημα. Οι φοιτητές υπογράφουν κατά την έναρξη και τη λήξη του μαθήματος σε παρουσιολόγιο που
διατίθεται από τον διδάσκοντα. Το μέγιστο που μπορεί να απουσιάσει κάποιος φοιτητής από κάθε μάθημα είναι 2
φορές (δηλαδή 2 διδακτικές εβδομάδες από τις 13). Σε περίπτωση απουσίας φοιτητή περισσότερες από 2 φορές (2
διδακτικές εβδομάδες) αποκλείεται από τις εξετάσεις του μαθήματος. Σε καταστάσεις που μπορεί να οριστούν από
τον φοιτητή ως εξαιρετικές, επείγουσες και μη προβλέψιμες, π.χ. εισαγωγή σε Νοσοκομείο κ.λπ., κατόπιν αίτησης
του φοιτητή και υποβολής των σχετικών δικαιολογητικών, η Επιτροπή Προγράμματος Σπουδών είναι δυνατόν να
εγκρίνει –το μέγιστο– επιπλέον δύο (2) απουσίες από τα μαθήματα (σύνολο τέσσερις). Οι φοιτητές που δεν έχουν,
κατά τα προηγούμενα, παρακολουθήσει επαρκώς ένα μάθημα αποκλείονται από την εξέτασή του. Στην επαναληπτική εξεταστική περίοδο του δεύτερου έτους μπορούν να λάβουν μέρος φοιτητές που έχουν αποτύχει το πολύ σε
τρία (3) συνολικά μαθήματα και των τριών εξαμήνων. Φοιτητές που έχουν αποτύχει σε περισσότερα από τρία (3)
συνολικά μαθήματα θα διαγράφονται.
Μορφές διδασκαλίας αποτελούν: Οι διαλέξεις (θεωρητική παρουσίαση), η εργαστηριακή εξάσκηση, οι μελέτες
περιπτώσεων, τα σεμινάρια, η ερευνητική ενασχόληση και οτιδήποτε άλλο κριθεί σκόπιμο από τους διδάσκοντες και
εγκριθεί από την Επιτροπή Προγράμματος Σπουδών. Η Επιτροπή Προγράμματος Σπουδών ορίζει για κάθε μάθημα
έναν Υπεύθυνο Διδάσκοντα Μαθήματος, ο οποίος και συντονίζει τη διδασκαλία του μαθήματος (για περισσότερα
βλ. παρ. 1 του άρθρου 7).
2. Ακαδημαϊκό Ημερολόγιο – Ωρολόγιο Πρόγραμμα: Κάθε διδακτικό εξάμηνο περιλαμβάνει τουλάχιστον 13 πλήρεις διδακτικές εβδομάδες. Στην αρχή κάθε ακαδημαϊκού έτους εκδίδεται και κοινοποιείται στους μεταπτυχιακούς
φοιτητές το Ακαδημαϊκό Ημερολόγιο του Προγράμματος το οποίο περιλαμβάνει:
α) τις ημερομηνίες έναρξης και λήξης των διδακτικών εξαμήνων, β) τις περιόδους των εξετάσεων και γ) τις αργίες.
Στην αρχή κάθε διδακτικού εξαμήνου ανακοινώνεται το Ωρολόγιο Πρόγραμμα του εξαμήνου με τις ημέρες και
ώρες διδασκαλίας των μαθημάτων, ημερομηνίες άλλων εκδηλώσεων ή υποχρεώσεων.
Στο Ακαδημαϊκό Ημερολόγιο προβλέπονται 3 χρονικές περίοδοι ανά έτος για εξετάσεις: στο τέλος του κάθε εξαμήνου (εαρινό, χειμερινό) και επαναληπτικές εξετάσεις τον Σεπτέμβριο/Οκτώβριο. Η διάρκεια κάθε εξεταστικής
περιόδου δεν υπερβαίνει τις δύο εβδομάδες.
3. Πρόγραμμα μαθημάτων: Το πρόγραμμα μαθημάτων του Δ.Π.Μ.Σ. έχει ως εξής:
Α’ ΕΞΑΜΗΝΟ
Κωδικός
Είδος μαθήματος
Μαθήματα
ECTS
MN1111
Υποχρεωτικό
Φροντίδα σε Μονάδες Εντατικής και Αυξημένης
Φροντίδας
MN1121
Υποχρεωτικό
Προηγμένη Νοσηλευτική Πράξη και Αναστοχαστική
Πρακτική
MN1131
Υποχρεωτικό
Επικοινωνιακές Δεξιότητες στη Φροντίδα Ενηλίκων
Επιλέγεται ένα από τα παρακάτω μαθήματα επιλογής
MN1141
Επιλογής
Διαιτητικές Κατευθυντήριες  Οδηγίες για Χρόνια
Νοσήματα και Μεσογειακή Δίαιτα
MN1151
Επιλογής
Προαγωγή της Υγείας και της Ποιότητας Ζωής
MN1161
Επιλογής
Διαταραχές Λιπιδίων
Β’ ΕΞΑΜΗΝΟ
Κωδικός
Είδος μαθήματος
Μαθήματα
ECTS
MN1211
Υποχρεωτικό
Φιλοσοφία και Ψυχολογία της Φροντίδας
MN1221
Υποχρεωτικό
Νοσηλευτική Πράξη Βασισμένη σε Τεκμήρια
MN1231
Υποχρεωτικό
Υποστήριξη Ατόμων με Χρόνια Νοσήματα και των Οικογενειών τους
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 133/22.01.2025
Επιλέγεται ένα από τα παρακάτω μαθήματα επιλογής
MN1241
Επιλογής
Φροντίδα Ενηλίκων με Συμπτώματα Απειλητικά για τη
Ζωή τους
MN1251
Επιλογής
Νοσηλευτική και Ενδοσκόπηση Πεπτικού Σωλήνα
MN1261
Επιλογής
Πληροφοριακά Συστήματα στην Υγεία και Ηλεκτρονική
Επιβοηθητική Τεχνολογία στη Φροντίδα
Γ’ ΕΞΑΜΗΝΟ
Κωδικός
Είδος μαθήματος
Μαθήματα
ECTS
MN2111
Υποχρεωτικό
Σχεδιασμός Ποιοτικής Έρευνας
MN2121
Υποχρεωτικό
Σχεδιασμός Ποσοτικής Έρευνας
MN2131
Υποχρεωτικό
Ακαδημαϊκή Συγγραφή - Διαπραγματεύσιμη Μάθηση
Επιλέγεται ένα από τα παρακάτω μαθήματα επιλογής
MN2141
Επιλογής
Νοσηλευτική Φροντίδα σε Χρόνια Νοσήματα Ήπατος
και Γαστρεντερικού Συστήματος
MN2151
Επιλογής
Αρχές Νοσηλευτικής Φροντίδας και Οργάνωσης Ειδικών
Μονάδων Νοσηλείας
MN2161
Επιλογής
Αρχές Αντιμετώπισης Σακχαρώδους Διαβήτη και
Μεταβολικού Συνδρόμου
Δ’ ΕΞΑΜΗΝΟ
Κωδικός
Είδος μαθήματος
Μαθήματα
ECTS
MN2211
Υποχρεωτικό
Μεταπτυχιακή Διπλωματική Διατριβή
Αναλυτικά οι στόχοι και οι σκοποί, τα μαθησιακά αποτελέσματα και η αναλυτική περιγραφή της διεξαγωγής του
κάθε μαθήματος αναγράφονται και παρουσιάζονται στον Οδηγό Μαθήματος, ο οποίος διανέμεται στους φοιτητές
ή/και αναρτάται στη ιστοσελίδα του Δ.Π.Μ.Σ. την πρώτη εβδομάδα διδασκαλίας του μαθήματος.
4. Μεταπτυχιακή Διπλωματική Διατριβή: Κάθε μεταπτυχιακός φοιτητής, στο πλαίσιο των υποχρεώσεών του για
την απονομή του Δ.Μ.Σ., εκπονεί Μεταπτυχιακή Διπλωματική Διατριβή. Η ανάληψη της Μεταπτυχιακής Διπλωματικής Διατριβής δεν μπορεί να γίνει νωρίτερα από το πέρας του δεύτερου εξαμήνου. Ο χρόνος  εκπόνησης της
Μεταπτυχιακής Διπλωματικής Διατριβής συνυπολογίζεται στον συνολικό χρόνο φοίτησης και, επομένως, υπόκειται
(αθροιστικά) στους αντίστοιχους περιορισμούς. Η Μεταπτυχιακή Διπλωματική Διατριβή είναι πρωτότυπη συνθετική
εργασία που χαρακτηρίζει τη δημιουργική ικανότητα του μεταπτυχιακού φοιτητή και περιλαμβάνει τη διεξαγωγή
πρωτογενούς έρευνας, η οποία επιβεβαιώνει ή διαψεύδει αποτελέσματα ερευνητικών δεδομένων ή/και αποδείξεις
της διεθνούς βιβλιογραφίας. Το θέμα της Μεταπτυχιακής Διπλωματικής Διατριβής πρέπει να είναι υψηλού επιστημονικού επιπέδου, να εντάσσεται στα γνωστικά πεδία των διδασκόμενων μαθημάτων και η εκπόνησή της είναι
υποχρεωτική για όλους τους μεταπτυχιακούς φοιτητές.
Οι διδάσκοντες που δύνανται να επιβλέπουν Μεταπτυχιακές Διπλωματικές Διατριβές υπό την προϋπόθεση ότι
είναι κάτοχοι διδακτορικού διπλώματος είναι:
α. Μέλη Διδακτικού Ερευνητικού Προσωπικού, Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνικού Εργαστηριακού Προσωπικού (Ε.Τ.Ε.Π.) των Τμημάτων Νοσηλευτικής
ή Ιατρικής ή και άλλων Τμημάτων του ιδίου ή άλλου Ανώτατου Εκπαιδευτικού Ιδρύματος,
β. ομότιμοι Καθηγητές ή αφυπηρετήσαντα μέλη Δ.Ε.Π. των Τμημάτων Νοσηλευτικής ή Ιατρικής ή άλλων Τμημάτων
του ιδίου ή άλλου Α.Ε.Ι.,
γ. εντεταλμένοι διδάσκοντες,
δ. επισκέπτες καθηγητές ή επισκέπτες ερευνητές
ε. ερευνητές και ειδικοί λειτουργικοί επιστήμονες ερευνητικών και τεχνολογικών φορέων του άρθρου 13Α του
ν.  4310/2014 (Α’ 258) ή λοιπών ερευνητικών κέντρων και ινστιτούτων της ημεδαπής ή αλλοδαπής.
Με απόφαση του αρμοδίου οργάνου του Δ.Π.Μ.Σ. δύναται να ανατίθεται η επίβλεψη διπλωματικών εργασιών
και σε μέλη Δ.Ε.Π., Ε.Ε.Π. και Ε.ΔΙ.Π. των δύο συνεργαζόμενων Τμημάτων, που δεν έχουν αναλάβει διδακτικό έργο
στο Δ.Π.Μ.Σ.
Οι διδάσκοντες κοινοποιούν εγκαίρως τον επιστημονικό χώρο ενδιαφέροντός τους και τις ερευνητικές μεθοδολογίες που δύνανται να υποστηρίξουν και ο κάθε μεταπτυχιακός φοιτητής επιλέγει εγκαίρως, στις ημερομηνίες
που κάθε φορά ορίζονται από την Ε.Π.Σ. του Διατμηματικού Π.Μ.Σ., και δηλώνει τον επιβλέποντα με τον οποίο
επιθυμεί να συνεργαστεί. Στη συνέχεια, ο κάθε μεταπτυχιακός φοιτητής οφείλει εντός 15 ημερών να επικοινωνήσει με τον επιλεγόμενο διδάσκοντα και να επιβεβαιώσει ότι εκείνος δεν κωλύεται να επιβλέψει τη Μεταπτυχιακή
Διπλωματική Διατριβή του. Ο κάθε διδάσκων δεν μπορεί ταυτόχρονα να επιβλέπει περισσότερες από τέσσερις
(4) Μεταπτυχιακές Διπλωματικές Διατριβές. Το θέμα της Μεταπτυχιακής Διπλωματικής Διατριβής διαμορφώνεται
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 133/22.01.2025
περαιτέρω με συνεργασία του μεταπτυχιακού φοιτητή με τον επιβλέποντα διδάσκοντα. Εντός 45 ημερών
από τη δήλωση επιβλέποντα, πρέπει να υποβληθεί η
πρόταση/πρωτόκολλο με το θέμα της Μεταπτυχιακής
Διπλωματικής Διατριβής που πρέπει να εμπεριέχει τον
τίτλο της Μεταπτυχιακής Διπλωματικής Διατριβής, τους
στόχους της, πολύ σύντομη ανασκόπηση του θέματος
και αιτιολόγησή του (γιατί αξίζει να ερευνηθεί), καθώς
και τη μεθοδολογία της έρευνας που θα ακολουθηθεί
(η πρόταση/πρωτόκολλο δεν πρέπει να ξεπερνά τις 750
λέξεις). Στη συνέχεια, επικυρώνεται (ή όχι) ο ορισμός του
επιβλέποντα και η πρόταση/πρωτόκολλο από την Ε.Π.Σ.
Δικαίωμα για την εκπόνηση Μεταπτυχιακής Διπλωματικής Διατριβής έχουν οι φοιτητές που έχουν εξετα-
στεί επιτυχώς τουλάχιστον στο 50% του συνόλου των
διδακτέων μαθημάτων (δηλ., σε 6 μαθήματα) και έχει
ολοκληρωθεί η συμμετοχή τους στο 1ο έτος (δηλαδή,
έχει ολοκληρωθεί η συμμετοχή στην παρακολούθηση
και η εξέτασή τους και στο 2ο εξάμηνο).
Η αλλαγή θέματος της Μεταπτυχιακής Διπλωματικής
Διατριβής μπορεί να γίνει έως και 1½ μήνα μετά από την
έγκριση του αρχικού θέματος από την Ε.Π.Σ. και προϋποθέτει την υποβολή αίτησης από τον μεταπτυχιακό
φοιτητή και τη συγκατάθεση του επιβλέποντα καθηγητή, καθώς και τη δήλωση του νέου θέματος μαζί με την
πρόταση/πρωτόκολλο προς την Ε.Π.Σ. για εκ νέου έγκριση. Ο χρόνος των έξι (6) ημερολογιακών μηνών από την
έγκριση του αρχικού θέματος της Ε.Π.Σ. δεν επηρεάζεται
ούτε μεταβάλλεται από την αλλαγή θέματος και ισχύει ο
απαιτούμενος χρόνος ολοκλήρωσης όπως είχε οριστεί
από την αρχική έγκριση.
Η αλλαγή επιβλέποντα διδάσκοντα, είτε με απαίτηση
του μεταπτυχιακού φοιτητή είτε με απαίτηση του επιβλέποντα είτε και των δύο, μπορεί να γίνει ως και τέσ-
σερις (4) μήνες από τον ορισμό του, ενώ μετά το πέρας
των 4 μηνών, δεν είναι εφικτή. Η αλλαγή επιβλέποντα
καθηγητή προϋποθέτει την υποβολή αίτησης, είτε από
τον μεταπτυχιακό φοιτητή είτε από τον επιβλέποντα, και
αιτιολογικής έκθεσης του αιτήματος αλλαγής, καθώς και
τη δήλωση του νέου επιβλέποντα εκ μέρους του μεταπτυχιακού φοιτητή. Στη συνέχεια, το αίτημα αξιολογεί-
ται από την Ε.Π.Σ. και, εφόσον εγκριθεί, ορίζεται ο νέος
επιβλέπων. Ο χρόνος των έξι (6) ημερολογιακών μηνών
από την έγκριση του αρχικού θέματος με τον αρχικό επιβλέποντα δεν επηρεάζεται από την αλλαγή επιβλέποντα
και ισχύει ο απαιτούμενος χρόνος ολοκλήρωσης, όπως
είχε οριστεί από την αρχική έγκριση. Δεύτερη αλλαγή
επιβλέποντα διδάσκοντα με απαίτηση του μεταπτυχιακού φοιτητή δεν είναι εφικτή. Σε περίπτωση κωλύμα-
τος ή αδυναμίας του επιβλέποντα να ολοκληρώσει την
επίβλεψη της Μεταπτυχιακής Διπλωματικής Διατριβής,
π.χ. λόγω εκπαιδευτικής άδειας, συνταξιοδότησης κ.λπ.,
η Ε.Π.Σ. έχει ευθύνη εντός 10 ημερών να ορίσει νέο επιβλέποντα διδάσκοντα.
Για την εξέταση της Μεταπτυχιακής Διπλωματικής
Διατριβής ορίζεται από την Ε.Π.Σ. Τριμελής Επιτροπή,
στην οποία συμμετέχουν ο επιβλέπων και δύο (2) άλλα
μέλη Δ.Ε.Π. του Πανεπιστημίου Ιωαννίνων ή μέλη Δ.Ε.Π.
άλλων Α.Ε.Ι. ή ομότιμοι Καθηγητές ή αφυπηρετήσαντα
μέλη Δ.Ε.Π. των Τμημάτων Νοσηλευτικής/Ιατρικής ή
εντεταλμένοι διδάσκοντες ή επισκέπτες καθηγητές ή επισκέπτες ερευνητές ή ερευνητές και ειδικοί λειτουργικοί
επιστήμονες ερευνητικών και τεχνολογικών φορέων του
άρθρου 13Α του ν. 4310/2014 (Α’ 258) ή λοιπών ερευνητικών κέντρων και ινστιτούτων της ημεδαπής ή αλλοδα-
πής, οι οποίοι είναι κάτοχοι διδακτορικού διπλώματος. Τα
μέλη της Επιτροπής πρέπει να έχουν την ίδια ή συναφή
επιστημονική ειδικότητα με το γνωστικό αντικείμενο
του Προγράμματος. Επίσης, ο επιβλέπων δύναται να
αντικατασταθεί στην Τριμελή Επιτροπή από άλλο μέλος
διδάσκοντα του μεταπτυχιακού. Στην περίπτωση που
οριστεί στην Τριμελή Επιτροπή μέλος που δεν ανήκει στα
μέλη Δ.Ε.Π. του Πανεπιστημίου Ιωαννίνων, τότε τα άλλα
δύο μέλη της Τριμελούς πρέπει υποχρεωτικά να είναι
μέλη Δ.Ε.Π. του Πανεπιστημίου Ιωαννίνων. Τα αποτελέσματα της Μεταπτυχιακής Διπλωματικής Διατριβής πα-
ρουσιάζονται με τη μορφή διατριβής. Ο μεταπτυχιακός
φοιτητής παρουσιάζει τη Μεταπτυχιακή Διπλωματική
Διατριβή του ενώπιον ανοικτού ακροατηρίου. Για την
υποβολή της Μεταπτυχιακής Διπλωματικής Διατριβής
προς εξέταση συστήνεται ο μεταπτυχιακός φοιτητής να
έχει τη σύμφωνη γνώμη του επιβλέποντα διδάσκοντα, δίχως αυτό να είναι προαπαιτούμενο. Στην περίπτωση που
δεν έχει τη σύμφωνη γνώμη του επιβλέποντα, ο μεταπτυχιακός φοιτητής δύναται να υποβάλει τη Μεταπτυχιακή
Διπλωματική Διατριβή για εξέταση, αλλά θα συνοδεύεται από γραπτή δήλωση του επιβλέποντα ότι έχει γίνει
δίχως τη σύμφωνη γνώμη του. Μετά την εξέταση είναι
δυνατόν να ζητηθούν διορθώσεις από τον μεταπτυχιακό
φοιτητή και, όταν τις κάνει και επιβεβαιωθεί ότι έχουν
γίνει και εγκριθεί από τουλάχιστον ένα μέλος της Τριμελούς Επιτροπής, αναρτάται σε ηλεκτρονική μορφή στο
Ιδρυματικό Αποθετήριο του Πανεπιστημίου Ιωαννίνων.
Η βαθμολογία της Μεταπτυχιακής Διπλωματικής Διατριβής από τα μέλη της Tριμελούς Eπιτροπής και o μέσος
όρος αυτής γίνεται στην κλίμακα 1-10 με βάση επιτυχίας
κατ’ ελάχιστο το 5. Η Ε.Π.Σ. θεσπίζει ενιαία κριτήρια αξιολόγησης που αναγράφονται στον Οδηγό Μεταπτυχιακής
Διπλωματικής διατριβής.
5. Δικαιώματα πνευματικής ιδιοκτησίας Μεταπτυχιακών Διπλωματικών Διατριβών
α) Τα δικαιώματα πνευματικής ιδιοκτησίας της Μεταπτυχιακής Διπλωματικής Διατριβής ανήκουν στον συγ-
γραφέα (μεταπτυχιακό φοιτητή), καθόσον η εξέταση και
η χορήγηση του σχετικού τίτλου σπουδών προϋποθέτει η Μεταπτυχιακή Διπλωματική Διατριβή να αποτελεί
στοιχείο της προσωπικής του συμβολής με χαρακτήρα
ατομικότητας και μοναδικότητας. Ο συγγραφέας έχει
επίσης ευθύνη για το περιεχόμενο της Μεταπτυχιακής
Διπλωματικής Διατριβής.
β) Τα δικαιώματα πνευματικής ιδιοκτησίας μπορούν να
κατοχυρωθούν στη σελίδα των δικαιωμάτων πνευματικής ιδιοκτησίας, η οποία θα ακολουθεί τη σελίδα τίτλου,
συνοδευόμενη με πληροφορίες όπως © [Έτος], [Πλήρες
Νόμιμο Ονοματεπώνυμο]. ΜΕ ΕΠΙΦΥΛΑΞΗ ΠΑΝΤΟΣ ΔΙΚΑΙΩΜΑΤΟΣ. ALL RIGHTS RESERVED.
γ) Οι μεταπτυχιακοί φοιτητές, οι οποίοι αξιοποιούν τις
υποδομές, το προσωπικό και την τεχνογνωσία του ΠανεΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 133/22.01.2025
πιστημίου Ιωαννίνων με την καθοδήγηση του επιβλέποντα, έχουν ακαδημαϊκό καθήκον έναντι του Ιδρύματος.
δ) Στη Μεταπτυχιακή Διπλωματική Διατριβή πρέπει
να αναγνωρίζεται ο ρόλος του επιβλέποντα, με σχετική
αναγραφή στο εξώφυλλο και το εσώφυλλο. Επιπροσθέτως, στον πρόλογο πρέπει να αναγράφεται ο επιβλέπων,
καθώς και η υποδομή και οι δυνατότητες που χρησιμοποιήθηκαν (π.χ., Εργαστήριο, χρηματοδότηση κ.λπ.).
ε) Ο συγγραφέας, με συμφωνητικό ή σύμβαση, παραχωρεί στο Ίδρυμα αποκλειστικό δικαίωμα δημοσίευσης
(π.χ., μέσω του Ιδρυματικού Αποθετηρίου της Βιβλιοθήκης του Πανεπιστημίου Ιωαννίνων) και αναπαραγωγής
και διάθεσης της Μεταπτυχιακής Διπλωματικής Διατριβής για εκπαιδευτικούς, ερευνητικούς και μη εμπορι-
κούς σκοπούς. Στην περίπτωση εμπορικών σκοπών, η
νόμιμη χρήση των ανωτέρω δικαιωμάτων εκ μέρους
του Ιδρύματος απαιτεί τη συμβατική εκχώρηση των εν
λόγω δικαιωμάτων από τους δημιουργούς του εκάστοτε
σύνθετου έργου.
στ) Ο επιβλέπων/υπεύθυνος εργαστηρίου έχει δικαίωμα αξιοποίησης και δημοσιοποίησης των παραγόμε-
νων αποτελεσμάτων (δεδομένα, μελέτες, προγράμματα,
εφαρμογές, πρωτότυπα κ.λπ). Η αξιοποίηση δεν αφορά
σε εμπορική εκμετάλλευση αλλά σε πράξη στο πλαίσιο
της έρευνας και της επιστήμης.
ζ) Σε περίπτωση που υπάρχει οικονομική δυνατότητα
εκμετάλλευσης του προϊόντος της έρευνας ή ευρεσιτεχνίας, πρέπει να συντάσσεται σχετικό συμφωνητικό ή
σύμβαση, με βάση το εκάστοτε ισχύον νομικό πλαίσιο,
που να κατοχυρώνει το δικαίωμα αυτών που έχουν συμβάλει ουσιαστικά στην ανάπτυξη του σύνθετου έργου/
προϊόντος.
η) Στη δημοσίευση πρώιμων/απορρεουσών εργασιών/άρθρων, κατά τη διάρκεια ή μετά από την ολοκλή-
ρωση της Μεταπτυχιακής Διπλωματικής Διατριβής,
περιλαμβάνονται τα ονόματα του συγγραφέα και του
επιβλέποντα (πρώτο το όνομα του μεταπτυχιακού φοιτητή). Άλλα πρόσωπα τα οποία επίσης ενδέχεται να είχαν
δημιουργική συνεισφορά στην Μεταπτυχιακή Διπλωματική Διατριβή αναφέρονται με την εκάστοτε πραγματική
συμβολή.
θ) Η χρήση ξένου υλικού με κατοχυρωμένα δικαιώματα πνευματικής ιδιοκτησίας ή η παραπομπή σε αυτό, στο
πλαίσιο της Μεταπτυχιακής Διπλωματικής Διατριβής,
πρέπει να γίνεται σύμφωνα με τους κανόνες της ακαδημαϊκής δεοντολογίας. Η παραβίαση αυτής της δεοντο-
λογίας αποτελεί παράβαση του νόμου περί πνευματικής
ιδιοκτησίας και θα αντιμετωπίζεται αναλόγως από το
Ίδρυμα.
6. Γλώσσα διδασκαλίας και συγγραφής: H γλώσσα διδασκαλίας είναι η ελληνική. Επιτρέπεται η διδασκαλία
μέρους ή συνόλου του προγράμματος σπουδών στην
αγγλική γλώσσα, κατόπιν έγκρισης από την Ε.Π.Σ. Η
γλώσσα συγγραφής της Μεταπτυχιακής Διπλωματικής
Διατριβής είναι η ελληνική. Με εισήγηση του επιβλέποντα διδάσκοντα και με σύμφωνη γνώμη των υπόλοιπων
μελών της Τριμελούς Επιτροπής Εξέτασης και της Ε.Π.Σ.
είναι δυνατή η συγγραφή του κειμένου στην αγγλική
γλώσσα. Στην περίπτωση αυτή, υποβάλλεται και εκτενής
περίληψη στην ελληνική γλώσσα.
7. Δήλωση μαθημάτων: Η δήλωση των μαθημάτων
ανά εξάμηνο θα πρέπει να γίνεται το αργότερο μέχρι μία
εβδομάδα πριν από την έναρξη του εξαμήνου. Η δήλωση
μαθημάτων είναι ευθύνη του μεταπτυχιακού φοιτητή
και, σε περίπτωση που δεν γίνει, τότε δεν είναι δυνατή
η συμμετοχή του φοιτητή στη διαδικασία διδασκαλίας
και εξέτασης των μαθημάτων.
8. Εξέταση/Αξιολόγηση μαθημάτων: Η αξιολόγηση της
επίδοσης ενός μεταπτυχιακού φοιτητή στα μαθήματα
του Διατμηματικού Π.Μ.Σ. μπορεί να γίνεται είτε με μία
τελική γραπτή εξέταση είτε με πολλές ενδιάμεσες εξετάσεις (προόδους) είτε με εκπόνηση εργασίας στο πλαίσιο
του μαθήματος είτε με περιοδικές (π.χ., εβδομαδιαίες)
ασκήσεις ή εργασίες είτε με συνδυασμό των παραπάνω
μεθόδων με κατάλληλους συντελεστές βαρύτητας, οι
οποίοι ανακοινώνονται στην αρχή κάθε εξαμήνου για
κάθε μάθημα και αναγράφονται στο σχετικό Εγχειρίδιο
Μαθήματος. H αξιολόγηση της απόδοσης των μεταπτυχιακών φοιτητών γίνεται με βάση τη δεκαβάθμια κλίμακα
και με ακρίβεια 0,5. Απαιτείται βαθμολογία τουλάχιστον
πέντε (5) για την επιτυχή αξιολόγηση.
Η αξιολόγηση πρέπει να είναι διαφανής, π.χ., σε περίπτωση τελικής γραπτής εξέτασης, να είναι γνωστός από
την αρχή ο αριθμός των ερωτήσεων (και υποερωτήσεων,
εφόσον υπάρχουν) και η βαρύτητα της κάθε ερώτησης ή,
σε περίπτωση εργασίας, να υπάρχει σαφής και κοινοποιημένος οδηγός εργασίας από την πρώτη εβδομάδα δι-
δασκαλίας των μαθημάτων. Επίσης, η αξιολόγηση πρέπει
να είναι ισότιμη, δηλαδή όλοι οι μεταπτυχιακοί φοιτητές
θα πρέπει να εξετάζονται με τον ίδιο τρόπο και δεν είναι
δυνατόν σε κάποιον φοιτητή να αντικατασταθεί είτε η
γραπτή εξέταση είτε η εργασία με προφορική εξέταση,
εκτός αν το επιβάλλουν αποδεδειγμένοι λόγοι υγείας.
Ο ελάχιστος χρόνος για τελική γραπτή εξέταση είναι 2
ώρες και ο μέγιστος 3 ώρες —ο ακριβής χρόνος ορίζεται
από τον διδάσκοντα του μαθήματος και αναγράφεται
στον Εγχειρίδιο Μαθήματος. Η υποβολή εργασίας πρέπει
να έχει σαφώς ορισμένη καταληκτική ημερομηνία από
τον διδάσκοντα, η οποία δεν μπορεί να είναι μετά το
πέρας της σχετικής εξεταστικής περιόδου. Μεταπτυχιακοί φοιτητές που δεν προσήλθαν στην τελική γραπτή
εξέταση ή δεν υπέβαλαν εμπρόθεσμα την εργασία τους,
θα βαθμολογούνται με «0» και δεν θα είναι δυνατή η
εξέταση σε άλλη ημερομηνία εντός της ίδιας εξεταστικής
ή ο ορισμός άλλης ημερομηνίας για υποβολή εργασίας
εντός της ίδιας εξεταστικής. Σε περιπτώσεις έκτακτης,
επείγουσας και μη προβλέψιμης περίστασης (απαιτείται
να συντρέχουν και οι τρεις παραπάνω συνθήκες) και,
εφόσον ο μεταπτυχιακός φοιτητής ενημερώσει εγκαίρως
(πριν από την έναρξη διενέργειας των γραπτών εξετάσεων ή πριν από το πέρας της καταληκτικής ημερομηνίας
υποβολής εργασίας), δύναται η Ε.Π.Σ. να ορίσει νέα ημερομηνία εξέτασης ή νέα καταληκτική ημερομηνία υπο-
βολής της εργασίας που δεν μπορεί να είναι πέραν των
επτά (7) εργάσιμων ημερών από την αρχική ημερομηνία
εξέτασης ή την καταληκτική ημερομηνία υποβολής.
Το πρόγραμμα των εξετάσεων κάθε εξαμήνου θα ανακοινώνεται σε εύλογο χρονικό διάστημα και πολύ πριν
από τις ημερομηνίες των εξετάσεων. Οι εξετάσεις θα διεΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 133/22.01.2025
νεργούνται στους χώρους των Τμημάτων Νοσηλευτικής
και Ιατρικής. Σε εύλογο χρονικό διάστημα μετά την εξέταση, και όχι αργότερα των 30 ημερών, ο διδάσκων ανα-
κοινώνει τη βαθμολογία των εξετάσεων. Αν ο διδάσκων
αιτιολογημένα αδυνατεί να ανακοινώσει τη βαθμολογία
εντός 30 ημερών, ενημερώνει εγκαίρως, εγγράφως και
πριν από το πέρας των 30 ημερών τη Γραμματεία του
Διατμηματικού Π.Μ.Σ. και τους φοιτητές, και δηλώνει την
ημερομηνία που θα υποβάλει τις βαθμολογίες, η οποία
δεν μπορεί να ξεπερνά τις 20 επιπλέον ημέρες. Αν κάποιος φοιτητής αποτύχει σε δύο (2) μαθήματα το πολύ
κατά την πρώτη εξεταστική περίοδο ενός εξαμήνου, έχει
δικαίωμα εγγραφής στο επόμενο εξάμηνο και δικαίωμα
επανεξέτασης στα μαθήματα που απέτυχε στην εξεταστική του Σεπτεμβρίου. Εάν αποτύχει σε ένα (1) μάθη-
μα ή το πολύ σε δύο (2) μαθήματα και τον Σεπτέμβριο,
έχει το δικαίωμα επανεξέτασης για τελευταία φορά στο
επόμενο εξάμηνο κατά το οποίο διδάσκεται το μάθημα
(η υποχρέωση παρακολούθησης του μαθήματος ισχύει
και σε αυτήν την περίπτωση, όπως μνημονεύεται στην
παρ.  1 του άρθρου 6). Απορριπτικός βαθμός σε περισσότερα από δύο (2) μαθήματα ενός εξαμήνου, συμπερι-
λαμβανομένης της εξεταστικής του Σεπτεμβρίου, οδηγεί
σε αυτόματη διαγραφή του φοιτητή από το Δ.Π.Μ.Σ.,
εφόσον δεν υπάρχει σαφής αιτιολόγηση αδυναμίας συμμετοχής στις εξετάσεις.
Φοιτητές που θεωρούν ότι αδικήθηκαν κατά τη βαθμολόγηση έχουν δικαίωμα να υποβάλουν την ένστασή
τους στην Ε.Π.Σ. συνοδευόμενη από αιτιολογική έκθεση
που επεξηγεί τους λόγους για τους οποίους θεωρούν ότι
αδικήθηκαν. Η Ε.Π.Σ. ορίζει τριμελή επιτροπή εξέτασης
της ένστασης, στην οποία δεν θα συμμετέχει ο διδάσκων
καθηγητής.
9. Σύστημα βαθμολογίας μαθημάτων: Η βαθμολογία
των μαθημάτων γίνεται με βάση την κλίμακα μηδέν (0)
έως δέκα (10). Η παρακολούθηση ενός μαθήματος θεωρείται επιτυχής, αν ο τελικός βαθμός είναι τουλάχιστον
πέντε (5). Η αντιστοίχιση της βαθμολογικής κλίμακας
με τον χαρακτηρισμό της επίδοσης του μεταπτυχιακού
φοιτητή είναι η ακόλουθη:
Άριστα: από 8,5 έως 10
Λίαν Καλώς: από 6,5 έως 8,5 (μη συμπεριλαμβανομένου)
Καλώς: από 5 έως 6,5 (μη συμπεριλαμβανομένου) Μετρίως: 2, 3 και 4
Κακώς: 0 και 1
Προβιβάσιμος βαθμός είναι το 5 και οι μεγαλύτεροί του.
Τρεις φορές τον χρόνο, και συγκεκριμένα τον Μάρτιο, τον Ιούλιο και τον Νοέμβριο, καταρτίζεται πίνακας
αποφοιτούντων που περιλαμβάνει όσους ολοκλήρωσαν
επιτυχώς τις συνολικές υποχρεώσεις του Δ.Π.Μ.Σ.
10. Υποχρεώσεις μεταπτυχιακών φοιτητών
α) Οι μεταπτυχιακοί φοιτητές είναι υποχρεωμένοι να
παρακολουθούν ανελλιπώς τις διαλέξεις του ωρολόγιου
προγράμματος, υπογράφοντας στο παρουσιολόγιο πριν
από και μετά τη διδασκαλία του μαθήματος, να υποβάλλουν μέσα στις προβλεπόμενες προθεσμίες τις απαιτού-
μενες εργασίες, να προσέρχονται στις εξετάσεις και να
σέβονται γενικότερα τους κανόνες του Διατμηματικού
Π.Μ.Σ. και την ακαδημαϊκή δεοντολογία. Η μη τήρηση
των παραπάνω μπορεί, με απόφαση της Ε.Π.Σ., να οδηγήσει σε αποκλεισμό του φοιτητή από το Δ.Π.Μ.Σ.
β) Η φοίτηση σε κάθε μάθημα θεωρείται επαρκής,
εάν ο φοιτητής απουσίασε σε λιγότερο από το 10% των
ωρών διδασκαλίας του μαθήματος κατά τη διάρκεια ενός
εξαμήνου (δηλαδή, όχι περισσότερες από 2 απουσίες
ανά μάθημα το εξάμηνο). Διαφορετικά, αξιολογείται ότι
ο φοιτητής δεν έχει παρακολουθήσει επαρκώς το μάθημα και αποκλείεται από τις εξετάσεις του μαθήματος
(βλ. συμπληρωματικά και παρ. 1).
γ) Στην επαναληπτική εξεταστική περίοδο του δεύτερου έτους μπορούν να λάβουν μέρος φοιτητές που
έχουν αποτύχει το πολύ σε τρία (3) συνολικά μαθήματα
και των τριών εξαμήνων.
δ) Στην εκπόνηση της Μεταπτυχιακής Διπλωματικής
Διατριβής μπορούν να προχωρήσουν όσοι έχουν περάσει τουλάχιστον το 50% του συνόλου των διδακτέων
μαθημάτων (ήτοι 6 μαθήματα) και έχουν ολοκληρώσει τη
συμμετοχή τους στο 1ο έτος (δηλαδή, έχουν ολοκληρώσει τη συμμετοχή στην παρακολούθηση και την εξέτασή
τους και στο 2ο εξάμηνο).
ε) Σε περίπτωση ανεπιτυχούς παρακολούθησης ενός
μαθήματος, ο φοιτητής μπορεί να το παρακολουθήσει
εκ νέου για μία μόνο φορά και να εξεταστεί σε αυτό για
όχι περισσότερες από δύο (2) φορές ανά περίοδο παρακολούθησης.
στ) Η συνολική διάρκεια των σπουδών δεν μπορεί να
υπερβαίνει τα τέσσερα (4) έτη.
ζ) Με απόφαση της Ε.Π.Σ., ύστερα από αίτηση του φοιτητή, είναι δυνατή η αναστολή ή η παράταση της φοίτη-
σης, κατά περίπτωση και μόνο εφόσον υπάρχει επαρκής
αιτιολόγηση. Η αναστολή/παράταση είναι επιτρεπτή μία
και μόνο φορά με μέγιστη διάρκεια αναστολής/παράτασης το ένα (1) έτος. Σε περίπτωση αναστολής, κατά τη
διάρκειά της, αίρονται τα δικαιώματα του μεταπτυχιακού
φοιτητή, ενώ ο χρόνος αυτός δεν προσμετράται στον
συνολικό χρόνο φοίτησης.
η) Με απόφαση της Ε.Π.Σ. και μετά από σχετικό αίτημα,
δίνεται σε φοιτητές η δυνατότητα απαλλαγής από ένα
μάθημα για τις περιπτώσεις μαθημάτων στα οποία έχουν
αποδεδειγμένη και τεκμηριωμένη μεγάλη επαγγελματική ή άλλη εμπειρία.
θ) Οι φοιτητές οφείλουν να συμμετέχουν στο σύνολο
των εκπαιδευτικών και ερευνητικών δραστηριοτήτων
(σεμινάρια, συνέδρια, ημερίδες, εκπαιδευτικές εκδρομές,
επιτήρηση προπτυχιακών κ.λπ.) των Τμημάτων Νοσηλευτικής και Ιατρικής.
ι) Σε περίπτωση που συλληφθεί φοιτητής να διαπράττει λογοκλοπή σε εργασία ή αντιγραφή σε εξετάσεις,
τότε λαμβάνει απορριπτικό βαθμό στο συγκεκριμένο
μάθημα. Σε περίπτωση υποτροπής διαγράφεται από το
Δ.Π.Μ.Σ.
Υποχρεώσεις για λήψη διπλώματος: Για την απονομή
του Δ.Μ.Σ. απαιτείται επιτυχής εξέταση στα προβλεπόμενα μαθήματα, σε συνδυασμό με την επίδοση του με-
ταπτυχιακού φοιτητή στη Μεταπτυχιακή Διπλωματική
Διατριβή και τη συμμετοχή του στο σύνολο των εκπαιδευτικών και ερευνητικών δραστηριοτήτων.
Άρθρο 7
Απαιτούμενα Προσόντα και Υποχρεώσεις
Διδασκόντων
1. Διδάσκοντες: Διδασκαλία μαθημάτων στο Δ.Π.Μ.Σ.
μπορούν να αναλαμβάνουν, εφόσον έχουν επιστημοΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 133/22.01.2025
νικό και διδακτικό έργο σχετικό με το αντικείμενο του
Δ.Π.Μ.Σ. και είναι κάτοχοι διδακτορικού διπλώματος:
α) μέλη Διδακτικού Ερευνητικού Προσωπικού, Ειδικού
Εκπαιδευτικού Προσωπικού, Εργαστηριακού Διδακτικού
Προσωπικού και Ειδικού Τεχνικού Εργαστηριακού Προσωπικού των δύο συμμετεχόντων Τμημάτων ή άλλων
Τμημάτων του ιδίου ή άλλου Ανώτατου Εκπαιδευτικού
Ιδρύματος,
β) ομότιμοι Καθηγητές ή αφυπηρετήσαντα μέλη Δ.Ε.Π.
του Τμήματος ή άλλων Τμημάτων του ιδίου ή άλλου Α.Ε.Ι.,
γ) εντεταλμένοι διδάσκοντες,
δ) επισκέπτες καθηγητές ή επισκέπτες ερευνητές,
ε) ερευνητές και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
στ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Διατμηματικού Π.Μ.Σ.
Η ανάθεση του διδακτικού έργου του Δ.Π.Μ.Σ. πραγματοποιείται με απόφαση της Ε.Π.Σ.
Για το κάθε μάθημα ορίζεται Υπεύθυνος Καθηγητής
Μαθήματος που έχει την ευθύνη του σχεδιασμού, της
επικαιροποίησης, της εποπτείας, της διδασκαλίας και
της εξέτασης του μαθήματος. Σε περίπτωση που δημιουργούνται περισσότερα από ένα τμήματα για το ίδιο
μάθημα, ο Υπεύθυνος Καθηγητής Μαθήματος μπορεί να
αναθέσει μέρος ή εξ ολοκλήρου τη διδασκαλία και την
εξέταση του μαθήματος σε άλλον διδάσκοντα σύμφωνα
με τις προϋποθέσεις που ορίζονται παραπάνω, ωστόσο
την ευθύνη του σχεδιασμού, της επικαιροποίησης και
της εποπτείας τη διατηρεί ο Υπεύθυνος Καθηγητής του
Μαθήματος. Επιπλέον, ο Υπεύθυνος Καθηγητής Μαθήματος μπορεί να προσκαλεί για κάποια θεματική ενότητα
του μαθήματος επιστήμονες με αναγνωρισμένο κύρος
ή με εξειδικευμένες γνώσεις ή/και σχετική εμπειρία στο
γνωστικό αντικείμενο της θεματικής ενότητας να διδάξουν, εφόσον οι καλούμενοι διδάσκουν εθελοντικά, χω-
ρίς αμοιβή και είναι κάτοχοι διδακτορικού διπλώματος
ή είναι υποψήφιοι διδάκτορες και κάτοχοι Δ.Μ.Σ. Στην
παραπάνω περίπτωση οι προσκεκλημένοι επιστήμονες
έχουν την ευθύνη για την υποβολή πλάνου μαθήματος
της θεματικής ενότητας τουλάχιστον 5 ημέρες πριν από
τη διεξαγωγή της διδασκαλίας του μαθήματος, ενώ την
ευθύνη της εποπτείας της συγκεκριμένης θεματικής
ενότητας την έχει ο Υπεύθυνος Καθηγητής Μαθήματος
που αξιολογεί το εν λόγω πλάνο μαθήματος. Επίσης,
στην παραπάνω περίπτωση ο Υπεύθυνος Καθηγητής
Μαθήματος διενεργεί τις εξετάσεις του μαθήματος και
βαθμολογεί το μάθημα.
2. Υποχρεώσεις διδασκόντων: Οι υποχρεώσεις των
διδασκόντων περιλαμβάνουν τη διδασκαλία των μαθημάτων, την αξιολόγηση των φοιτητών σε εξετάσεις και
εξεταστικές διαδικασίες, την επίβλεψη διπλωματικών
εργασιών, την παροχή συμβουλευτικού έργου προς τους
φοιτητές, καθώς και τη συμμετοχή σε συνεδριάσεις των
οργάνων του Διατμηματικού Π.Μ.Σ. και σε επίσημες τελετές. Κάθε διδάσκων είναι υποχρεωμένος να τηρεί πιστά
το ωρολόγιο πρόγραμμα του μαθήματος. Επιπλέον, διενεργεί τον έλεγχο των παρουσιών, καθορίζει το περι-
εχόμενο του μαθήματος στο πλαίσιο της ακαδημαϊκής
ελευθερίας και των σύγχρονων εξελίξεων στον επιστημονικό τομέα του μαθήματος. Ο διδάσκων δεν μπορεί
να αναθέτει σε άλλους τη συστηματική διδασκαλία του
μαθήματός του. Έχει το δικαίωμα να καλεί ομιλητές, επιστήμονες με ειδική γνώση πάνω σε κάποιο συγκεκριμένο
γνωστικό αντικείμενο (όπως ορίζεται στην παρ. 1), όχι
όμως να τον υποκαθιστούν πλήρως. Ο διδάσκων οφείλει
να τηρεί ώρες γραφείου για την απρόσκοπτη συνεργασία
με τους φοιτητές. Οφείλει, επίσης, να συντάσσει το αναλυτικό πρόγραμμα του μαθήματος με την εβδομαδιαία
ύλη, τη βιβλιογραφία, τυχόν ασκήσεις και εργασίες για
τους φοιτητές και να καταχωρίζει τους βαθμούς κάθε
εξεταστικής περιόδου, καθώς και να παρουσιάζει ή να
αναρτά όλη την απαραίτητη πληροφορία για το μάθημα
προς ενημέρωση των φοιτητών/τριών (είτε στην ιστοσελίδα του ΠΜΣ ή στο ecourse ή στο moodle). Ο διδάσκων
οφείλει να σέβεται τις αποφάσεις των οργάνων και την
ακαδημαϊκή δεοντολογία.
Επιπλέον, κάθε διδάσκων υποχρεούται:
α) Να κατανοεί τη βασική αρχή ότι επίκεντρο ενός
σύγχρονου μεταπτυχιακού προγράμματος είναι η υπό
διαμόρφωση προσωπικότητα του υποψήφιου επιστήμονα και ο σεβασμός της χωρίς όρους και διακρίσεις.
β) Να προασπίζει την αξία και το κύρος της επιστημονικής και ερευνητικής διαδικασίας, οριοθετώντας με
σαφήνεια προς κάθε κατεύθυνση την ενδεδειγμένη πορεία κατάκτησης της επιστημονικής γνώσης μέσα από
εργώδη αναζήτηση και μελέτη.
γ) Να προεκτείνει διαρκώς τις γνωστικές του δυνατότητες στον ευρύτερο χώρο των συναφών επιστημονικών
πεδίων, προκειμένου να είναι σε θέση να προσφέρει σύνθετη και διεπιστημονική σύγχρονη γνώση.
δ) Να είναι προσιτός, ήρεμος και συνεργάσιμος με
τους μεταπτυχιακούς φοιτητές και να παρέχει χωρίς διακρίσεις τις γνώσεις και τις εμπειρίες του στον βωμό της
επιτυχούς πορείας των υποψήφιων νέων επιστημόνων
στις σπουδές τους.
ε) Να παρουσιάζει σαφές σχέδιο μαθήματος με οδηγίες, βιβλιογραφία και εμπλουτισμένο θεματολόγιο
σύμφωνα με τη διεθνή πρακτική, ώστε η διδακτέα ύλη
να καλύπτει επαρκώς τις επιστημονικές απαιτήσεις του
αντικειμένου.
στ) Να διευκολύνει τους μεταπτυχιακούς φοιτητές στην
επικοινωνία τους με όλους τους διδάσκοντες και, αν είναι
δυνατόν, στην επαφή τους με τις ερευνητικές τους δραστηριότητες για να αποκτούν πρόσθετες πολύπλευρες
εμπειρίες από επιστήμονες διαφορετικών γνωστικών
αντικειμένων.
ζ) Να υποδεικνύει την αναγκαιότητα της μεθοδικής
προετοιμασίας και του σχεδιασμού της επιστημονικής
έρευνας που απαιτεί το Πρόγραμμα, με γνώμονα την
επιτυχή έκβασή της αλλά και την προοπτική παραγωγής
αποτελεσμάτων υψηλού επιπέδου.
η) Να συμμετέχει ως επιβλέπων ενεργά στην οργάνωση της παρουσίασης της ερευνητικής πρότασης/πρωτο-
κόλλου κάθε μεταπτυχιακού φοιτητή, με στόχο τον έλεγχο των δυνατοτήτων και των προοπτικών της έρευνας
και τη βελτίωση των μεθοδολογικών της απαιτήσεων.
θ) Να οργανώνει συζήτηση των αποτελεσμάτων των
εξετάσεων ή εργασιών, με στόχο τη μεγιστοποίηση της
μάθησης μέσα από τον εντοπισμό των λαθών και την
παραδειγματική παρουσίαση εξαίρετων επιδόσεων.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 133/22.01.2025
ι) Να επιτρέπει τη δυνατότητα της αυτο-αξιολόγησης
και της ετερο-αξιολόγησης με στόχο την καλλιέργεια της
αντικειμενικότητας της κρίσης και την απόκτηση εμπειριών συνυπευθυνότητας και αυτοκριτικής.
ια) Να ανακοινώνει τα αποτελέσματα εξετάσεων, εργασιών και άλλων αξιολογήσεων εντός 30 εργάσιμων
ημερών από την ημέρα διεξαγωγής τους και να επιτρέπει
την πρόσβαση κάθε μεταπτυχιακού φοιτητή στα γραπτά
του μετά τη διόρθωση.
ιβ) Να έχει την τελική ευθύνη της επιλογής του θέματος
έρευνας για καθέναν από τους υπό επίβλεψη μεταπτυχιακούς φοιτητές του και να εξαντλεί τις δυνατότητες
επιτυχούς έκβασής της, ανεξάρτητα από τον υπόλοιπο
φόρτο εργασίας.
ιγ) Να ενημερώνει την Ε.Π.Σ. σε περίπτωση που για
οποιονδήποτε λόγο αδυνατεί να αναλάβει την επίβλεψη ενός μεταπτυχιακού φοιτητή, ώστε η επίβλεψη να
ανατίθεται σε άλλον διδάσκοντα.
3. Επιλογή Διδασκόντων: Η επιστημονική επάρκεια, η
συνάφεια της ειδικότητας, η εμπειρία, η καταλληλότητα
και η αποτελεσματικότητα υπερτερούν της ιεραρχικής
θέσης. Εφόσον ικανοποιούνται τα παραπάνω αναγκαία
κριτήρια, η επιλογή διδασκόντων γίνεται δίνοντας προτεραιότητα στα μέλη Δ.Ε.Π. των δύο Τμημάτων που συν-
διοργανώνουν το Δ.Π.Μ.Σ.
Άρθρο 8
Κριτήρια και Διαδικασία Επιλογής Εισακτέων
1. Αριθμός εισακτέων: Ο αριθμός των εισακτέων κατά
έτος ορίζεται κατά ανώτατο όριο σε είκοσι
(20) μεταπτυχιακούς φοιτητές. Σε περίπτωση ισοβαθμίας υποψηφίων στη θέση του τελευταίου εισακτέου,
αυξάνεται ο αριθμός των εισακτέων προκειμένου να
εισαχθεί και ο τελευταίος ισοβαθμών.
2. Κατηγορίες πτυχιούχων που γίνονται δεκτοί και προϋποθέσεις εισαγωγής: Στο Διατμηματικό Π.Μ.Σ. γίνονται
δεκτοί, μετά από επιλογή, πτυχιούχοι των Τμημάτων Νοσηλευτικής της ημεδαπής ή ομοταγών αναγνωρισμένων
ιδρυμάτων της αλλοδαπής, εφόσον υπάρχει αναγνώριση
του τύπου του τίτλου σύμφωνα με την κείμενη νομοθεσία.
3. Κριτήρια επιλογής: Οι υποψήφιοι του Δ.Π.Μ.Σ. συμπληρώνουν εμπρόθεσμα αίτηση που υποβάλλεται ηλε-
κτρονικά. Εκπρόθεσμες αιτήσεις δεν γίνονται δεκτές.
Παράλληλα με την αίτηση υποβάλλουν ηλεκτρονικά και
αντίγραφα των δικαιολογητικών που υποστηρίζουν τα
αναγραφόμενα στην αίτησή τους. Τα κριτήρια επιλογής
των υποψηφίων γίνονται γνωστά με την προκήρυξη του
Διατμηματικού Π.Μ.Σ. και συνοπτικά περιλαμβάνουν:
α) Πτυχίο Νοσηλευτικής (γενικός βαθμός πτυχίου)
β) Αποδεδειγμένη γνώση της αγγλικής γλώσσας επιπέδου τουλάχιστον Β2 γ) Δεύτερο πτυχίο από Σχολή Υγείας
δ) Άλλο δίπλωμα μεταπτυχιακών σπουδών ε) Ερευνητική εμπειρία
στ) Συγγραφική εμπειρία
ζ) Εμπειρία παρουσίασης σε επιστημονικά συνέδρια
η) Εργασιακή εμπειρία
θ) Γνώση χρήσης Η/Υ
ι) Προσωπική συνέντευξη (συμπληρωματικά)
Για τους αλλοδαπούς φοιτητές η πολύ καλή γνώση
της ελληνικής γλώσσας αποδεικνύεται με πιστοποιητικό
ελληνομάθειας του Κέντρου Ελληνικής Γλώσσας ή άλλων
φορέων αναγνωρισμένων από το ΑΣΕΠ.
Τα πρώτα δύο (2) κριτήρια, ήτοι το πτυχίο Νοσηλευτικής και η αποδεδειγμένη γνώση της αγγλικής γλώσσας
επιπέδου τουλάχιστον Β2, αποτελούν προαπαιτούμενα
για τη συμμετοχή στις περαιτέρω διαδικασίες επιλογής.
Έλλειψη των ανωτέρω προαπαιτούμενων οδηγεί αυτομάτως σε αποκλεισμό από περαιτέρω κρίση για επιλο-
γή φοίτησης στο Δ.Π.Μ.Σ. Σε εξαιρετικές περιπτώσεις
μπορεί το πτυχίο Νοσηλευτικής να αντικατασταθεί από
αποδεδειγμένη επαγγελματική και ερευνητική εμπειρία
στη Νοσηλευτική επιστήμη (εφόσον ο υποψήφιος είναι
απόφοιτος Α.Ε.Ι.) και η βεβαίωση γνώσης Αγγλικών επιπέδου τουλάχιστον Β2 με απόδειξη ότι η αγγλική γλώσσα
αποτελεί μητρική γλώσσα του υποψηφίου ή με απόδειξη
ότι ο υποψήφιος είναι απόφοιτος αγγλόφωνου δευτεροβάθμιου ή τριτοβάθμιου ιδρύματος.
4. Διαδικασία Επιλογής: H διαδικασία επιλογής των
φοιτητών έχει ως ακολούθως:
H E.Π.Σ. ορίζει μέχρι 31 Μαΐου κάθε ακαδημαϊκού
έτους τον αριθμό εισακτέων μεταπτυχιακών φοιτητών για το επόμενο ακαδημαϊκό έτος. Το ανώτατο όριο
του αριθμού εισακτέων είναι είκοσι (20). Ο Διευθυντής
αναρτά στην ιστοσελίδα του Δ.Π.Μ.Σ., με ταυτόχρονη
καταχώριση στις ιστοσελίδες των δύο Τμημάτων που
συνδιοργανώνουν το Διατμηματικό Π.Μ.Σ., πρόσκληση εκδήλωσης ενδιαφέροντος. Αυτή περιλαμβάνει τις
προϋποθέσεις υποβολής υποψηφιοτήτων, τα δικαιολογητικά που πρέπει να υποβληθούν και την καταληκτική
ημερομηνία υποβολής τους. H τελευταία θα πρέπει να
εκτείνεται χρονικά με τέτοιον τρόπο, ώστε να επιτρέπει
να υποβάλλουν αίτηση φοιτητές που αποφοιτούν την
περίοδο του Ιουνίου.
Οι ενδιαφερόμενοι καλούνται να υποβάλουν:
α) Αίτηση υποψηφιότητας.
β) Αναλυτικό βιογραφικό σημείωμα (CV).
γ) Αντίγραφο πτυχίου ή βεβαίωση του οικείου Τμήματος που να πιστοποιεί ότι για τη λήψη του πτυχίου
απομένει περιορισμένος αριθμός μαθημάτων (μέχρι 2
ή 3 εξαμηνιαία μαθήματα). Στη δεύτερη περίπτωση, εάν
ο υποψήφιος επιλεγεί για φοίτηση στο Διατμηματικό
Π.Μ.Σ., θα πρέπει να έχει ολοκληρώσει τις προπτυχιακές
του σπουδές και να έχει λάβει το πτυχίο του, πριν από
την εγγραφή του στο Διατμηματικό Π.Μ.Σ.
δ) Πιστοποιητικό γνώσης της αγγλικής γλώσσας επιπέδου τουλάχιστον Β2.
ε) Υποστηρικτικό υπόμνημα: οι υποψήφιοι χρειάζεται
να ετοιμάσουν και να υποβάλουν υποστηρικτικό υπόμνημα στο οποίο θα αναφέρουν με λεπτομέρεια τους
λόγους για τους οποίους αιτούνται να συμμετάσχουν στο
Διατμηματικό Π.Μ.Σ. και πώς αυτό θα τους είναι χρήσιμο
στην επιστημονική και επαγγελματική τους πορεία.
στ) Κάθε άλλο στοιχείο που κατά τη γνώμη του υποψηφίου θα επιτρέψει την πληρέστερη αξιολόγησή του.
Η επιλογή των υποψηφίων γίνεται μετά από αξιολόγηση του φακέλου υποψηφιότητας και διεξαγωγή συ-
νέντευξης. Συγκεκριμένα, όλες οι αιτήσεις υποψηφίων
ελέγχονται ως προς την εγκυρότητα και την πληρότητα
των απαιτούμενων δικαιολογητικών, όπως προσδιορίζονται από τις πληροφορίες της αίτησης. Μόνο αιτήσεις
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 133/22.01.2025
που διαθέτουν πληρότητα στοιχείων και δικαιολογητικών θα συνεχίσουν για περαιτέρω αξιολόγηση. Ελλιπείς αιτήσεις
θα απορρίπτονται, δίχως περαιτέρω ενημέρωση των υποψηφίων, καθώς και αιτήσεις υποψηφίων που δεν πληρούν
τα κριτήρια εισόδου στο Διατμηματικό Π.Μ.Σ.
Οι πλήρεις αιτήσεις θα αξιολογούνται περαιτέρω με βάση Α) ακαδημαϊκά/ερευνητικά κριτήρια, Β) επαγγελματικά
κριτήρια και Γ) συνέντευξη.
Συγκεκριμένα εφαρμόζονται τα ακόλουθα κριτήρια και η ακόλουθη μοριοδότηση:
Κριτήρια
Μόρια
Παράδειγμα
Βαθμός συναφούς πτυχίου
(Πτυχίο Νοσηλευτικής)
Πολλαπλασιάζεται ο βαθμός πτυχίου με το 2 για να
εξαχθούν τα μόρια
Βαθμός Πτυχίο
8,4 x 2= 16,8
Υποψήφιοι που έχουν και δεύτερο
πτυχίο από Σχολή Υγείας
Υποψήφιοι που έχουν άλλο
συναφές μεταπτυχιακό
Υποψήφιοι που έχουν συναφές
διδακτορικό τίτλο
Υποψήφιοι που έχουν συναφή
εργασιακή εμπειρία
Θα απονέμεται 0,1 μόριο για κάθε μήνα εργασίας με
μέγιστο τα 5 μόρια
Εργαζόμενος με 12
μήνες εργασίας x
0,1 = 1,2 μόριο
Υποψήφιοι που έχουν
δημοσίευση σε διεθνή
επιστημονικά περιοδικά
Για κάθε δημοσίευση ως πρώτο όνομα 7 μόρια, για όχι
ως πρώτο όνομα 4 μόρια. Το μέγιστο αριθμό μορίων
είναι τα 21 μόρια
Υποψήφιοι που έχουν
δημοσίευση σε ελληνικά
επιστημονικά περιοδικά
Για κάθε δημοσίευση ως πρώτο όνομα 4 μόρια, για όχι
ως πρώτο όνομα 3 μόρια. Το μέγιστο αριθμό μορίων
είναι τα 12 μόρια
Υποψήφιοι που έχουν
παρουσίαση σε διεθνές συνέδριο
Για κάθε προφορική παρουσίαση ως πρώτο όνομα
3 μόρια, για όχι ως πρώτο όνομα 2 μόρια. Για κάθε
αναρτημένη ανακοίνωση (poster) παρουσίαση ως
πρώτο όνομα 1,5 μόρια, για όχι ως πρώτο όνομα 1
μόριο. Το μέγιστο αριθμό μορίων είναι τα 6 μόρια
Υποψήφιοι που έχουν
παρουσίαση σε εθνικό/
πανελλήνιο Συνέδριο
Για κάθε προφορική παρουσίαση ως πρώτο όνομα
1,5 μόρια, για όχι ως πρώτο όνομα 1 μόριο. Για κάθε
αναρτημένη ανακοίνωση (poster) παρουσίαση ως
πρώτο όνομα 0,5 μόριο, για όχι ως πρώτο όνομα 0,25
μόριο. Το μέγιστο αριθμό μορίων είναι τα 4 μόρια
Ξένη γλώσσα - Αγγλικά επίπεδο
C2
Ξένη γλώσσα - Αγγλικά επίπεδο
C1
Ξένη γλώσσα - Αγγλικά επίπεδο
B2
6 * (αγγλικά σε επίπεδο B2 είναι το ελάχιστο
απαιτούμενο για την αποδοχή στο Δ.Π.Μ.Σ.)
Γνώση Υπολογιστών
Προσωπική συνέντευξη
Ακολουθεί την αξιολόγηση του φακέλου Σημείωση
Α: Από το σύνολο των αιτούντων ο μέγιστος αριθμός
που θα προσκληθεί για συνέντευξη είναι 30, δηλαδή
οι 30 πρώτοι στην κατάταξη με βάση την παραπάνω
μοριοδότηση. Σημείωση Β: Ο μέγιστος αριθμός
μορίων που μπορεί να λάβει ο υποψήφιος από τη
συνέντευξη είναι 15.
Σημείωση Γ: Η συνέντευξη θα βασιστεί στη
συλλογιστική που παρουσιάζεται στο ΕγχειρίδιοΟδηγό για τη Διεξαγωγή της Δομημένης
Συνέντευξης του Υπουργείου Διοικητικής
Ανασυγκρότησης (https://drive.google.com/file/d/1I_
Plioa2zt0klZy6Ks26v38MUG__3nfz/view)
5. Διαδικασία ανακοίνωσης επιλογής εισακτέων: Ο πίνακας επιτυχόντων επικυρώνεται από την Ε.Π.Σ., η οποία αποφασίζει για τον χρόνο δημοσίευσης σχετικής ανακοίνωσης στην ιστοσελίδα του Δ.Π.Μ.Σ. και στις ιστοσελίδες των
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 133/22.01.2025
δύο συνεργαζόμενων Τμημάτων. Η ανακοίνωση θα γίνεται τουλάχιστον δύο (2) εβδομάδες πριν από την έναρξη
των μαθημάτων. Οι επιτυχόντες ενημερώνονται εγγράφως (με ηλεκτρονικό ταχυδρομείο) για την επιλογή τους
και για την καταληκτική ημερομηνία αποδοχής της θέσης και προσκόμισης των απαιτούμενων εγγράφων στη
Γραμματεία του Τμήματος. Ως καταληκτική ημερομηνία
αποδοχής της θέσης ορίζεται ημερομηνία τουλάχιστον
δέκα (10) ημέρες πριν από την έναρξη των μαθημάτων.
Σε περίπτωση που κάποιος επιλεχθείς εισακτέος δεν κάνει αποδεκτή τη θέση στο Δ.Π.Μ.Σ. έως την καταληκτι-
κή ημερομηνία, η Ε.Π.Σ., εντός των 10 ημερών μέχρι την
έναρξη των μαθημάτων, διερευνά τη δυνατότητα ανάθεσης και αποδοχής της θέσης στον επόμενο στον κα-
τάλογο αξιολογικής κατάταξης υποψηφίων.
Άρθρο 9
Θέματα Φοίτησης
1. Εγγραφή φοιτητών: H φοιτητική ιδιότητα αποκτάται με την εγγραφή στο Διατμηματικό Π.M.Σ. Όλοι οι
φοιτητές είναι πλήρους φοίτησης και υποχρεούνται να
εγγραφούν μέχρι το τέλος Οκτωβρίου. Κάθε εισακτέος
λαμβάνει γνώση του Οδηγού Σπουδών και του Κανονισμού Λειτουργίας του Δ.Π.Μ.Σ. Με την εγγραφή του στο
Δ.Π.Μ.Σ., ο φοιτητής μπορεί να αποκτήσει πρόσβαση σε
υπηρεσίες του Πανεπιστημίου Ιωαννίνων, όπως υπηρεσίες βιβλιοθήκης, λογαριασμό ηλεκτρονικού ταχυδρο-
μείου, ακαδημαϊκή ταυτότητα (πάσο) κ.λπ.
2. Ανάθεση Συμβούλου Σπουδών: Για κάθε μεταπτυχιακό φοιτητή του Διατμηματικού Π.Μ.Σ., στην αρχή της
φοίτησής του, ορίζεται, με απόφαση της Ε.Π.Σ., ένας
διδάσκων του Δ.Π.Μ.Σ. ως Σύμβουλος Σπουδών. Κατά
τη διάρκεια των σπουδών, ο Σύμβουλος συνεργάζεται
με τον μεταπτυχιακό φοιτητή και τον κατευθύνει στην
επιλογή των καταλληλότερων μαθημάτων —εκτός των
υποχρεωτικών— σύμφωνα με τα ενδιαφέροντα και τους
στόχους του. Επίσης, παρακολουθεί την εν γένει πορεία
του μεταπτυχιακού φοιτητή, συμπεριλαμβανομένης της
κάλυψης των προαπαιτήσεων, όπου χρειάζεται. Ο Σύμβουλος δεν ταυτίζεται κατ’ ανάγκη με τον επιβλέποντα
της Μεταπτυχιακής Διπλωματικής Διατριβής. Ως Σύμβουλοι μπορούν να οριστούν κατ’ αρχάς όλα τα μέλη
Δ.Ε.Π. που διδάσκουν στο Διατμηματικό Π.Μ.Σ.
3. Ανώτατη διάρκεια φοίτησης και διαδικασία παράτασης: Η χρονική διάρκεια φοίτησης δεν μπορεί να είναι
μεγαλύτερη του διπλάσιου χρόνου του Διατμηματικού
Π.Μ.Σ., όπως αυτός προβλέπεται από το πρόγραμμα
σπουδών του. Σε περίπτωση υπέρβασης του ανώτατου
ορίου φοίτησης, ο μεταπτυχιακός φοιτητής διαγράφεται
από το Πρόγραμμα με ευθύνη της Ε.Π.Σ. (βλ. σε συνδυασμό με το άρθρο 6).
4. Αναστολή φοίτησης: Κάθε μεταπτυχιακός φοιτητής
έχει το δικαίωμα να ζητήσει (άπαξ) αναστολή της παρακολούθησης των μαθημάτων ή της εκπόνησης της
Μεταπτυχιακής Διπλωματικής Διατριβής. Η άδεια δεν
μπορεί να είναι μεγαλύτερης διάρκειας του ακαδημαϊκού
έτους. Η ελάχιστη διάρκεια της αναστολής δεν μπορεί
να είναι μικρότερη του ενός ακαδημαϊκού εξαμήνου,
εκτός κι αν ο φοιτητής έχει ολοκληρώσει επιτυχώς τα
απαιτούμενα μαθήματα του Διατμηματικού Π.Μ.Σ. και
βρίσκεται στη διαδικασία εκπόνησης της Μεταπτυχιακής
Διπλωματικής Διατριβής, οπότε δεν υπάρχει ελάχιστο
όριο. Το αίτημα αναστολής υποβάλλεται στην Ε.Π.Σ. και
εγκρίνεται από αυτήν. Το χρονικό διάστημα που αντιστοιχεί στην αναστολή φοίτησης δεν προσμετράται στη
διάρκεια φοίτησης. Για να εγκριθεί όμως η αναστολή, θα
πρέπει το σχετικό αίτημα να υποβληθεί πριν από την
παρέλευση του ανώτατου ορίου φοίτησης.
5. Δήλωση μαθημάτων: Καθ’ όλη τη διάρκεια των
σπουδών του και πριν από την έναρξη κάθε ακαδημαϊκού εξαμήνου ο φοιτητής υποχρεούται να υποβάλλει
ηλεκτρονικά δήλωση μαθημάτων. Στη δήλωση περιλαμβάνονται όλα τα μαθήματα που θα παρακολουθήσει και
οι δραστηριότητες στις οποίες θα συμμετάσχει (π.χ., εκπόνηση Μεταπτυχιακής Διπλωματικής Διατριβής) στο
αντίστοιχο εξάμηνο.
6. Διαγραφή φοιτητή: Διαγραφή φοιτητή από το Διατμηματικό Π.Μ.Σ. γίνεται, όταν υπάρχει υπέρβαση της
ανώτατης διάρκειας φοίτησης. Αν ο φοιτητής υποπέσει
σε πειθαρχικό παράπτωμα, η υπόθεση ανατίθεται στο
Πειθαρχικό Συμβούλιο του Ιδρύματος, το οποίο μπορεί
να αποφασίσει την οριστική διαγραφή του. Σε περιπτώσεις ανεπαρκούς φοίτησης ή μη συμμόρφωσης του φοι-
τητή με τα προβλεπόμενα από τον Οδηγό Σπουδών και
τον Κανονισμό Λειτουργίας του Διατμηματικού Π.Μ.Σ.,
η διαγραφή μπορεί να αποφασιστεί από την Ε.Π.Σ. Σε
αυτήν την περίπτωση μπορεί να χορηγηθεί στον φοιτητή, μετά από αίτηση του, βεβαίωση παρακολούθησης
των μαθημάτων που ολοκλήρωσε επιτυχώς, πριν από
τη διαγραφή του.
7. Εξετάσεις και βαθμολόγηση: Η αξιολόγηση των φοιτητών για κάθε μάθημα γίνεται από τους διδάσκοντες με
βάση εργασίες η/και την τελική (γραπτή ή προφορική)
εξέταση. Ο τρόπος εξέτασης, βαθμολογίας, συμμετοχής
των εργασιών στον τελικό βαθμό κ.λπ. αποφασίζονται
από τους διδάσκοντες, και σε κάθε περίπτωση καταβάλλεται προσπάθεια για τη διασφάλιση διαφάνειας,
συνέπειας και αντικειμενικότητας. Εφόσον προβλέπεται
σε ένα μάθημα τελική εξέταση, αυτή πραγματοποιείται
δύο φορές τον χρόνο: στο τέλος του εξαμήνου κατά το
οποίο διδάχθηκε και κατά τον Σεπτέμβριο/Οκτώβριο.
Σε περίπτωση αποτυχίας, ο μεταπτυχιακός φοιτητής
υποχρεούται να επαναλάβει και να παρακολουθήσει το
μάθημα στην επόμενη περίοδο που προσφέρεται και
μέσα στο πλαίσιο του ανώτατου χρόνου φοίτησης. Σε
περίπτωση αποτυχίας και στη δεύτερη επανάληψη του
μαθήματος η Ε.Π.Σ., μετά από συνεκτίμηση της όλης πορείας των σπουδών του, δύναται να διαγράψει τον φοι-
τητή (η μέγιστη δυνατή συμμετοχή φοιτητή σε εξέταση
μαθήματος είναι τέσσερις
(4) φορές). Οι διδάσκοντες υποχρεούνται να εκδίδουν
τα αποτελέσματα των εξετάσεων μέσα σε διάστημα 30
ημερών από την ημέρα εξέτασης. Αν ο διδάσκων αιτιολογημένα αδυνατεί να ανακοινώσει τη βαθμολογία
εντός 30 ημερών, ενημερώνει εγκαίρως, εγγράφως και
πριν από το πέρας των 30 ημερών, τη Γραμματεία του
Διατμηματικού Π.Μ.Σ. και τους φοιτητές, και δηλώνει την
ημέρα που θα υποβάλει τις βαθμολογίες, η οποία δεν
μπορεί να ξεπερνά τις επιπλέον 20 ημέρες.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 133/22.01.2025
8. Αξιολόγηση μαθημάτων και διδασκόντων από
τους φοιτητές: Λίγο πριν από την ολοκλήρωση κάθε
μαθήματος, οι μεταπτυχιακοί φοιτητές αξιολογούν το
περιεχόμενο του μαθήματος και τον διδάσκοντα με τη
συμπλήρωση ερωτηματολογίων. Το σχετικό έντυπο καλύπτει το μάθημα ως προς το περιεχόμενο, τον τρόπο
διδασκαλίας και τον βαθμό συσχέτισής του με τις αρχές,
την πρακτική και τους στόχους του Διατμηματικού Π.Μ.Σ.
Σε περίπτωση που υπάρχουν πολλαπλοί διδάσκοντες
σε ένα μάθημα, τότε αξιολογείται χωριστά κάθε διδάσκων. Τα στοιχεία των ερωτηματολογίων γίνονται αντι-
κείμενο επεξεργασίας μετά το τέλος των εξετάσεων από
την Ε.Π.Σ. και τα αποτελέσματα ανακοινώνονται, τόσο
στους διδάσκοντες, όσο και στους διδασκόμενους του
Διατμηματικού Π.Μ.Σ. με μορφή συνολικής έκθεσης της
αξιολόγησης.
Άρθρο 10
Τίτλος, Παράρτημα Διπλώματος, Τελικός Βαθμός,
Αποφοίτηση
1. Τίτλος μεταπτυχιακού διπλώματος: Το Δ.Π.Μ.Σ.
που οργανώνουν και λειτουργούν τα Τμήματα Νοσηλευτικής και Ιατρικής της Σχολής Επιστημών Υγείας του
Πανεπιστημίου Ιωαννίνων απονέμει Δίπλωμα Μεταπτυχιακών Σπουδών (Δ.Μ.Σ.) στη «Νοσηλευτική Φροντίδα
Ενηλίκων» (ΜSc - Master of Science in Adult Nursing).
Στο Δ.Μ.Σ., το οποίο εκδίδεται από το Τμήμα που έχει
τη διοικητική υποστήριξη του Δ.Π.Μ.Σ., αναγράφονται
και τα δύο Τμήματα που συνδιοργανώνουν το Δ.Π.Μ.Σ.
ως ακολούθως:
ΤΟΥ ΔΙΑΤΜΗΜΑΤΙΚΟΥ ΠΡΟΓΡΑΜΜΑΤΟΣ ΜΕΤΑΠΤΥΧΙΑΚΩΝ ΣΠΟΥΔΩΝ ΝΟΣΗΛΕΥΤΙΚΗ ΦΡΟΝΤΙΔΑ ΕΝΗΛΙ-
ΚΩΝ ΤΩΝ ΤΜΗΜΑΤΩΝ ΝΟΣΗΛΕΥΤΙΚΗΣ ΚΑΙ ΙΑΤΡΙΚΗΣ
ΤΗΣ ΣΧΟΛΗΣ ΕΠΙΣΤΗΜΩΝ ΥΓΕΙΑΣ ΤΟΥ ΠΑΝΕΠΙΣΤΗΜΙΟΥ
ΙΩΑΝΝΙΝΩΝ.
Με ευθύνη του Διευθυντή του Δ.Π.Μ.Σ. και διοικητική
φροντίδα του Τμήματος Νοσηλευτικής του Πανεπιστημίου Ιωαννίνων εκδίδονται έγκαιρα τα Δ.Μ.Σ. Το Δ.Μ.Σ.
χορηγείται στην ελληνική γλώσσα. Κατά τα λοιπά, ο τύπος του Δ.Μ.Σ. εμπίπτει στις διατάξεις του Εσωτερικού
Κανονισμού του Πανεπιστημίου Ιωαννίνων και είναι
σύμφωνος με αυτές.
2. Τύπος παραρτήματος διπλώματος: Το Δ.Μ.Σ. που εκδίδεται συνοδεύεται από το σχετικό παράρτημα διπλώ-
ματος στο οποίο αναγράφονται όλα τα μαθήματα του
Διατμηματικού Π.Μ.Σ. (με την αντίστοιχη βαθμολογία),
το θέμα και ο βαθμός της Μεταπτυχιακής Διπλωματικής
Διατριβής, πληροφορίες σχετικά με την ταυτότητα του
κατόχου του τίτλου σπουδών, το είδος, το επίπεδο και
τη λειτουργία του τίτλου και άλλες συμπληρωματικές
πληροφορίες.
3. Αποφοίτηση: Το Δ.Μ.Σ. απονέμεται μετά την επιτυχή ολοκλήρωση των απαιτήσεων του προγράμματος
σπουδών.
4. Υπολογισμός τελικού βαθμού: Η βαθμολογία των
μαθημάτων γίνεται με βάση την κλίμακα μηδέν
(0) έως δέκα (10). Η παρακολούθηση ενός μαθήματος
θεωρείται επιτυχής, αν ο τελικός βαθμός είναι τουλάχιστον πέντε (5). Η αντιστοίχιση της βαθμολογικής κλίμα-
κας με τον χαρακτηρισμό της επίδοσης του μεταπτυχιακού φοιτητή είναι η ακόλουθη:
Άριστα: από 8,5 έως 10
Λίαν Καλώς: από 6,5 έως 8,5 (μη συμπεριλαμβανομένου) Καλώς: από 5 έως 6,5 (μη συμπεριλαμβανομένου)
Μετρίως: 2, 3 και 4
Κακώς: 0 και 1
Προβιβάσιμος βαθμός είναι το 5 και οι μεγαλύτεροί
του.
Μετά την επιτυχή ολοκλήρωση του Δ.Π.Μ.Σ., ο βαθμός
του Διπλώματος υπολογίζεται ως το άθροισμα των γινομένων του βαθμού κάθε μαθήματος επί τα αντίστοιχα
ECTS, διαιρούμενο με το σύνολο των ECTS. Στην έννοια
του μαθήματος περιλαμβάνεται κάθε είδους ερευνητική
και εκπαιδευτική δραστηριότητα στην οποία αποδίδονται μονάδες ECTS.
Άρθρο 11
Πόροι του Δ.Π.Μ.Σ. – Διαχείριση Εσόδων
Το παρόν Διατμηματικό Π.Μ.Σ. δεν έχει δίδακτρα. Το
κόστος του καλύπτεται από ιδίους πόρους του Πανεπιστημίου Ιωαννίνων, τον κρατικό προϋπολογισμό ή
το πρόγραμμα δημοσίων επενδύσεων ή/και χορηγίες,
δωρεές, πάσης φύσεως οικονομικές ενισχύσεις, κληροδοτήματα, πόρους από ερευνητικά έργα ή προγράμματα.
Με την ολοκλήρωση του κάθε ακαδημαϊκού έτους γίνεται οικονομικός απολογισμός με ευθύνη του Διευθυντή
του Διατμηματικού Π.Μ.Σ. και υποβάλλεται στην Ε.Π.Σ.
προς έγκριση.
Άρθρο 12
Διάρκεια Λειτουργίας
Το Διατμηματικό Π.Μ.Σ. θα λειτουργήσει μέχρι και το
ακαδημαϊκό έτος 2027-2028 (τουλάχιστον μία πενταετία), με δυνατότητα παράτασης, σύμφωνα με την κείμενη
νομοθεσία.
Άρθρο 13
Μεταβατικές Ρυθμίσεις
Για όσα θέματα δεν ρυθμίζονται με τον παρόντα εσωτερικό κανονισμό του Διατμηματικού Π.Μ.Σ., αποφασίζει
η Ε.Π.Σ., σύμφωνα με την ισχύουσα νομοθεσία, τον Κανονισμό Προγραμμάτων Μεταπτυχιακών Σπουδών του
Πανεπιστημίου Ιωαννίνων, τους γενικούς κανόνες λειτουργίας του Πανεπιστημίου Ιωαννίνων, τις αποφάσεις
της Συγκλήτου του Ιδρύματος και τις αρχές της χρηστής
διοίκησης.
Η απόφαση αυτή να δημοσιευθεί στην Εφημερίδα της
Κυβερνήσεως.
Ιωάννινα, 8 Ιανουαρίου 2025
Η Πρύτανης
AΝΝΑ ΜΠΑΤΙΣΤAΤΟΥ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 133/22.01.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250200133.pdf | Tokens: 69838]